Itziarreko Reiner e Hijos SL enpresan askatasun sindikalari eraso egiten zaio | LAB SINDIKATUA\nEkintza Sindikala Itziarreko Reiner e Hijos SL enpresan askatasun sindikalari eraso egiten zaio\nItziarreko Reiner e Hijos SL enpresan askatasun sindikalari eraso egiten zaio\nItziarreko Reiner e Hijos S.L.- ko delegatu batek falta larri baten komunikazioa jaso zuen maiatzaren 12an enpresaren partetik Kimikako hitzarmen estatalean 60.5 artikuluan oinarrituta, “desobedentziaren” akusaziopean. Ez dugu egoera hau ez ulertzen, ez konpartitzen, denbora luzean enpresari kontu ezberdinak eskatu dizkio gure delegatuak, denon baldintzak eta eskubideak hobetzeko asmoz, horregatik ez dugu onartuko enpresako langile eta delegatua jo puntuan jartzea.\nUztailaren 10ean kontziliaketa saiakera bat izan genuen. LAB sindikatutik prozesu horren baliogabetasuna aitortu, eta subsidiarioki zigorraren inprozedentzia onartzeko eskaera egin genuen; aldi berean, prozesua bertan behera eta eraginkortasun gabe gera zedin eskatuz. Kontziliaketan, enpresak jarrera kaxkarra izan zuen, elkarrizketarako eta arazoari konponbide bat topatzeko intentziorik erakutsi gabe; hori dela eta, urriaren 20ean epaiketa bat burutuko da.\nLABek enpresaren jarrera gaitzesten du. Egoera hau diskriminazio eta askatasun sindikalari eraso bat besterik ez da; eta ez gaude Reiner e Hijos S.L. enpresan delegatu lana egiteagatik jazarpen hau jasateko prest.\nHorregatik, kontzentrazioa egin genuen atzo, bertan zigortutako ordezkariari gure elkartasun osoa helarazteaz gain, enpresari zentzugabekeri hau alde batera lagatzeko eskatu genion.


Munduko pandemiaren aurrean, Herritartasun globala | Alboan\nCOVID-19 birusak sortutako krisi honek agerian jartzen du, inoiz baino argiago, munduko erronkek herritartasun arduratsu eta globalaren erantzuna behar dutela. Horregatik, ALBOANen martxan jarri dugu “Munduko pandemiaren aurrean, Herritartasun Globala”. Horrela, pandemiaren aurrean herritarrok martxan jartzen dituzten jarduerak jakinaraziko dizkizuegu, etxean erabiltzeko hezkuntza baliabideak eskainiko, eta Hegoaldeko datozkigun informazioen berri emango.\nHerritarrok bi erronka nagusi dauzkagu. Alde batetik, ardura handienaz jardutea eta, birusaren hedadura ekiditeko helburuaz, toki bakoitzari dagozkion erakunde publikoek ezarritako neurriei jarraitzea. Eta, bestetik, gure elkartasunerako eta enpatiarako gaitasuna sendotzea, eta herritartasun globalaren sentimendua eta identitatea eraikitzeko urratsak ematea.\nArdura aintzat hartuta, ALBOANetik Koronabirusaren krisiaren aurrean gure ekintza publikoak bertan behera utzi ditugu, eta talde osoaren jarduera, profesionala eta boluntarioa, antolatu dugu, etxetik lan egiten jarraitu ahal izateko. Hori posible ez denean, salbuespenezko egoeretan, lan-baldintzak bermatuko ditugu, segurtasun-neurriak bete ditzaten.\nArgi daukagu, #NiEtxeanGeratzenNaiz. Ikusi hemen gure proposamenak\nMundu globalizatuaren lehenengo krisialdi handia da pandemia, eta denon betebeharra da arduraz jardutea, epidemia lehenbailehen eten egiteko. Baina pandemia ere bada aukerak sortzeko garaia.\nKidetasun partekatuaren eta enpatia globalaren sentimendua eraikitzen jarraitzeko aukera dugu orain: denok “osotasun interkonektatu bat” osatzen dugulako kontzientzia bultzatzeko aukera. Kideak gara ardura horretan eta, ondo dakigunez, planetako beste leku batzuetan, beste pertsona batzuei gertatzen zaienak gurekin ere badauka zerikusia.\nKonexio horrek berekin dakar gurea eta besteena zaintzea. Geure burua zaindu ahal eta behar dugu, eta bestelako pertsonak ere zaindu ahal eta behar ditugu. Kontua da bizitza erdigunean jartzea.\nALBOAN erakundean adi-adi gaude, pandemiak komunitate kalteberetan, baztertuetan eta babesik gabekoetan duen eraginaren berri izateko, gure lana eta ardura komunitate horietan garatu ohi da-eta. Nazioarteko laguntza eta konpromisoak mantentzeko lanean ari gara. Erakunde aliatuei ematen diegun laguntza sendotzen ari gara, eta tokian-tokiko proposamen solidarioen berri zabaltzen dugu.\nGure gizatasuna indartu behar dugu, geure buruari begiratzea beharrezkoa da, eta baita bestelako pertsonei eta babesten gaituen Denon Etxera ere.\nHorrela, elkartuta, erantzun bateratuan, lortuko dugu herritarrok krisialdi hau gainditzea. Hain zuzen ere, bost kontinenteetako herritarren batasuna ikustarazteko ALBOANetik #HerritartasunGlobalaGara erronkan parte hartzen animatzen zaitugu. Munduan zehar, #HerritartasunGlobalaGara mezua daraman katea egingo dugu. Zuk ere egingo duzu zure katea?


Egiturazko langabezia eta enplegu prekarioa | LAB SINDIKATUA\nEkintza Soziala Egiturazko langabezia eta enplegu prekarioa\nEgiturazko langabezia eta enplegu prekarioa\nHego Euskal Herrian uztailean langabeziak behera egin badu ere, enpleguaren egoera oso kezkagarria da LABen ustez. Kontutan hartu beharra dago udan behin behineko lanpostu prekarioak sortu ohi direla, Industrian oporrak betetzeko eta ostalaritzan udako gorakadari aurre egiteko. Alabaina, unean uneko gora-beheretatik harago, hurrengo hamarkadarako eredua da azken urte honetan finkatzen ari dena.\nEredu honen oinarriak bi dira: batetik, egiturazko langabezia poltsa izugarri handia eta iraunkorra (uneotan 196.000 langabe Euskal Herrian); bestetik, enplegu gero eta prekarioagoa, lanpostu berriak eskuratzen dituzten pertsonei pobreziatik ateratzea ahalbidetzen ez diena.\nBi fenomeno hauek elkar lotuta daude: langabezia tasa iraunkor handia behar da, langabeak edozein baldintzetan lan egiteko prest egon daitezen. Honela, egiten diren kontratu berriei dagokionez, aldi baterakoak %90 izatetik %95 inguru izatera igaro dira. Era berean, kontratu berrien %40 inguru ez dira lanaldi osokoak, baizik eta astean ordu batzuetakoak. Bien bitartean, Patronalaren etekinak gora egiten ari dira etengabe. Honenbestez, eredu ekonomikoaren errotiko aldaketa nahitaezkoa da, besteak beste lan erreforma bertan behera utziz.


Lamiak eta jentilak, bizirik Ataunen | El Diario Vasco\nGipuzkoaLamiak eta jentilak, bizirik Ataunen\nLamiak eta jentilak, bizirik Ataunen\nLamiak 'erreka' bazterrean. / DV\nLarunbat honetan, uztailak 15, egingo da seigarren Gau Ibilaldi Mitologikoa\nEL DIARIO VASCO Martes, 11 julio 2017, 15:13\nSeigarren Gau Ibilaldi Mitologikoa egingo da larunbat honetan Ataunen, iluntzeko 20:30ean hasita. Zazpi antzezpen egingo dira leku desberdinetan: 'Joxe Arratibelen ipuinak!'; 'Barandiaran gure arima!'; 'Erremedioko bainuetxean!'; 'Zegamarrak eta ataundarrak tekelan!'; 'Marixor eta sorgiñek!'; 'Izugarrin ipuie!'; 'Bukaera!'\nArratsaldeko 19:00etan zabaldu egingo da Barandiaran Museoa, eta baita aldameneko errota eta errotaxoa, bisita gisatuak eskainiko direlarik. Ibilaldiaren hasiera 20:30ean izango da eta orduan abiatuko da lehen taldea. Bigarren taldeak, berriz, 21:00ean ekingo dio bideari. 19:00ean autobusa jarriko da San Martingo plazatik San Gregorioko auzora. Antolatzaileak Jentilbaratza Kultur Elkartea eta Gipuzkoako Parketxe Sarea dira.\nIbilbidean zehar, garai bateko ipuin eta leienda harrigarrien munduan sartuko dira aktore eta ikusleak, Joxemiel Barandiaran jaio eta bizi izan zen inguruan. Euskal mitologiako pertsonaia ezagunak izango dituste bidelagun.\nBide lau eta erosoa da. Barandiaran Museotik abiatu eta Samartingo plazan bukatuko da. Bidean zehar, Barandiaran Museoa, Errotatxo zerrategi eta errota zaharra, Sara etxea (Barandiaranen bizilekua), Perune-zaharra baserria (Barandiaranen sortetxea) eta beste leku batzuk ikusiko dituze. Jentilek egin omen zuten San Martin Elizaren aurrean amaituko dugu ibilaldia.\nEuskal mitologiako pertsonaiak agertuko dira bidean zehar: lamiak, jentil erraldoiak, Torto eta Samartin Txiki eta Marimunduko eta sorginak.\nEtortzen den jendetza eta ibilbidea estua dela kontutan hartuz, ibilaldia bi txandatan antolatu daitekeela aurreikusten dute. Informazio gehiago, hemen.\nUn plan determinará la seguridad de las paradas de autobús de Gipuzkoa Petrolio industriaren hiztegi eleaniztuna egingo du Elhuyarrek


topic_facet:"Mekanizazioa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Lanbide Heziketa" topic_facet:"Fabrikazio Mekanikoko Sistema Automatikoen Programazioa (Modulua)" author_facet:"Aretxabaletako Institutua"\nProposatutako gaia: Mekanizazioa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Lanbide Heziketa Proposatutako gaia: Fabrikazio Mekanikoko Sistema Automatikoen Programazioa (Modulua) Egilea: Aretxabaletako Institutua\n1 Automatismo Elektrikoak, Pneumatikoak eta Hidraulikoak (Modulua) 1 Fabrikazio Mekanikoa (Lanbide Arloa) Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) Gehiago ... Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila 1 Sistema automatizatuak (Modulua) 1 Sistema elektrikoak eta elektronikoak (Modulua) Guztiak ikusi ... gutxiago ...


En comunicado, ETA muestra su total disposición a dar los pasos para favorecer el cambio político – Kaos en la red\nEn comunicado, ETA muestra su total disposición a dar los pasos para favorecer el cambio político\nAl ministro de Interior español también le acusa de estar «acostumbrado a las mentiras y la propaganda de guerra», de intentar desfigurar la realidad tras frases pomposas y de pretender desviar el debate. Pero no sólo le acusa, sino que le responde. «`Votos o bombas’ es su última patraña -subraya ETA en el comunicado remitido a este diario-. Y la izquierda abertzale le responde alto y claro: «Votos», como método democrático para que los ciudadanos vascos, sin límites y sin injerencias, y siendo materializables todos los proyectos, decidamos nuestro futuro. Dar la palabra al pueblo». Acto seguido, asegura que ésa es precisamente la opción que niega el Gobierno español a Euskal Herria, que es lo que, según recuerda la organización armada, está en la base del conflicto. «Ése es el tope -concluye ETA en este punto- que la lucha de los ciudadanos debe contribuir a superar».\nEuskadi Ta Askatasunak, nazio askapenerako euskal erakunde iraultzaile sozialistak, Agiri honen bidez gure herriak bizi duen egoeraz egiten duen hausnarketa politikoa helarazi nahi die euskal herritarrei:\nEspainiar gobernuak azken prozesua ondoratu zuenetik erasoaldi orokor eta bortitza antolatu zuen Euskal Herriaren kontra. Konponbide demokratikoaren aukeraren atea ixteaz batera, ukazioa eremu guztietara hedatzeko eta mugarik gabeko oldartze errepresiboa garatzeko hautua egin zuen. Eraginkortasuna lehenetsi dute zilegitasuna eta ikuspegi demokratiko ororen gainetik. Espainiako legalitatearen mugak gora-behera, denak balio du Euskal Herria suntsitzeko ahalegin zahar berrian.\nEtsipenaren mezua luzatu nahi diote Euskal Herriari, askatasunaren aldeko borroka alboratu eta Espainiak inposaturiko joko-arauetan murgildu gaitezen. Espainian Euskal Herriak arnas hartzerik ez duela jakinik, Espainiako amaraun juridiko-politikoan euskal herritarron etorkizun askea motzean kateaturik dagoela.\nEzker abertzalea bilakatu da erasoen helburu. Duela 30 urte Euskal Herria Frantzia eta Espainiaren menpeko asimilazioa ezinezko bilakatu zuen ezker abertzalea. Askatasuna eta independentziaren atea parez pare zabalik irautea lortu duen ezker abertzalea. Bada, ezker abertzalearen kontrako eraso bortitzean Euskal Herriaren etorkizuna lurperatu nahi dute. Ezker abertzalearekiko presioan Euskal Herriaren borondatea bortxatzeko bidea aurkitu.\nIndependentismoa neutralizatzeko eta zokoratzeko salbuespen egoera ezarri da Euskal Herrian. Antolakunde politikoen ilegalizazioak, militanteen atxiloketak eta jazarpen politikoa ohikoak bilakatu dira gure lurraldean. Eskubide zibil eta politikoak etengabe dira urratuak. Euskal preso politikoen kontrako krudelkeria areagotu dute, koherentzia zigortuz eta berrabiatu duten damutze politikan txantai gisa erabili nahian. Herritarren bahiketak eta itaunketa klandestinoak ugaldu egin dira.\nErrepresio latza, ezker abertzalearen jarduera politikoa baldintzatu ez ezik, faktore psikologikoan eragin nahi duena.\nHamaikagarrenez saldu nahi dute irtenbide polizialaren ameskeria. Harrokeriaz mintzo den Perez Rubalcaba Barne ministroak ongi baitaki gaur, atzo bezala, Euskal Herriaren eskubideen ezagutza dela euskal erresistentziaren amaiera bermatzen dion bide bakarra. Ase gabeko euskal herritarron askatasun egarria dela inongo zulotan topatu ezingo duen arma.\nGezurretan eta gerra propagandan ohitua da Espainiako Barne ministeritza, esaldi ponposoen atzean errealitatea desitxuratzeko ahaleginetan, eztabaida desbideratzeko saiakeran. «Votos o bombas» da azken asmakeria. Eta ezker abertzaleak argi eta ozen erantzuten dio: «votos», euskal herritarrok, muga eta injerentziarik gabe, eta proiektu guztiak egingarri direla, gure etorkizuna erabakitzeko metodo demokratiko gisa. Eman hitza herriari. Hori da Espainiako gobernuak ukatzen duen aukera, gatazkaren oinarrian dagoena. Hori da euskal herritarron borrokak altxarazi behar duen topea.\nIndar itxura guztien gainetik, Espainiaren ahultasunaren ispilu da erasoaldiaren tamaina, duela 30 urte zabaldutako ziklo autonomikoaren porrota estaltzeko ezintasuna. Ukazioaren marko politikoaren zilegitasun ezari ohiko ikuspegi demokratiko eskasaz erantzuten dio Espainiak, inposizioa eta errepresioa areagotuz.\nHartara, adierazgarria da marko autonomikoa zuzenean kudeatzeko egin dituzten PSE-PP eta UPN-PSN estatu hitzarmenak, orain arte leiala izan den PNV baztertu behar izan badute ere. Jakin badakitelako eskuduntza berriak baino marko juridiko politikoa bera dagoela jokoan. Eta bide batez Euskal Herriaren eraikuntzan baliagarriak izan direla irizten dioten urrats guztiak indargabetzeari ekin diote.\nAldaketa politikorako gogoa dago Euskal Herrian. Espainiako gobernuaren itxikeriak eskaintzen duen etsipenaren aurrean horrela adierazi dute euskal herritarrek hamaika ekimen politiko, sozial eta kulturaletan. Horren adierazle argia da euskal eragileek antolatu dituzten elkarlan ekimenek jaso duten babesa.\nIlusio berri bat sortu da Euskal Herrian, zalantzarik gabe. Euskal Herrian aldaketa politikoa gauzatzea egingarri bilakatuko duen prozesu demokratiko bat abiatzeko espektatiba.\nAlta, prozesu demokratikoak alde guztietako borondatea eta konpromisoak behar ditu. Baita egun jarrera itxiena erakusten duen Espainiako gobernuarena ere. Euskal eragile guztion zeregina izango da, beraz, ilusioa eraginkor bilakatu, prozesuak behar dituen baldintzak elikatu eta Espainiako gobernuak ezarri duen blokeoa borrokatzea.\nBide zaila eta arantzaz betea izango denaren zalantzarik ez du ETA-k. Baina askatasunak merezi du. Lortuko dugu!\n1.- Azken hilabeteotan, errepresio egoera bortitzean eta presio politiko-mediatikoari aurre eginez, dinamika berri bat abiarazi nahian Euskal Herriaren alde urratsak ematen ari diren eragileekiko begirunea adierazi nahi du Euskadi Ta Askatasunak.\n2.- Euskal Herria dugu erronka kolektiboa. Ukazio egoera gainditu eta Euskal Herriaren etorkizuna bermatuko duen eszenatoki demokratikoa eraikitzea. Bide horretan eragile guztion urrats sendoak eta konpromiso irmoak behar dira. ETA-k elkarlanerako eskuak luzatuak dituela adierazten du.\n3.- Hartara, Euskal Herriko gizon-emakumei dei egiten diegu, nork bere alorrean eta dituen ahalen arabera, Euskal Herriaren alde borroka egin dezala. Herriaren aktibazioa baita Euskal Herriak aurrera egiteko berme nagusia.\n4.- ETA-k, bere aldetik, dagokion eremuan aldaketa politikoaren bidean beharrezkoak diren urratsak emateko prestutasuna adierazten du.\n5.- Gatazka konpontzeko borondatean berresten da Euskadi Ta Askatasuna. Euskal herritarrok gure etorkizuna inolako muga eta injerentziarik gabe erabakitzeko formulazio adostua eta horretarako bermeak ekarri behar dituen prozesu demokratikoa oinarri sendoen gainean eraikitzea da ETA-ren nahia eta zeregina.\n6.- Toxikazio informatiboa Espainiako gobernuaren tresna politiko garrantzitsua bilakatu den honetan, herriari zintzotasunez eta gardentasunez hitz egiteko jarreran berresten da ETA.\n7.- Azkenik, Euskadi Ta Askatasuna, Euskal Herria buruan eta bidean utzitako euskal gudariak bihotzean, duela 50 urte Euskal Herriarekin hartutako konpromisoan berresten da eta Euskal Herriaren aldeko borrokan tinko jarraituko duela aldarrikatzen du. Askatasuna erdietsi arte ez dugu etsiko!\nEuskal Herrian, 2010eko martxoaren 10ean


Asteburuan 38 positibo gehiago atzeman dituzte Goierrin - Goierriko Hitza : Goierriko Hitza\nZumarragak eremu gorrian jarraitzen du; Beasain, Legazpi, Urretxu eta Lazkao 400etik behera daude; Ordizia berriz, mugan.\nOsasun Sailak gaur eguneratu ditu asteburuko herriz herriko datuak, eta horien arabera, beste 38 kasu atzeman dituzte Goierrin, ostiraletik igandera bitartean.\nKasurik gehienak herririk hazienetan agertu dira: Beasainek eta Ordiziak zortzina dituzte, Zumarragak sei ditu, bosna Idiazabalek eta Urretxuk eta lau Legazpik. Lazkaon eta Mutiloan berriz, kasu bana agertu da.\nEragin tasei dagokionean, Altzagak (1092,90) eta Ataunek (973,10) dute daturik okerrena, nahiz eta bietan ere, azken zazpi egunetan ez den kasu berririk agertu. Idiazabalek (546,22), Zumarragak (427,66) eta Aramak (490,20) ere gainditzen dute 400eko muga. Ordizia (397,22) berriz, muga-mugan dago.\nIazko martxoan osasun krisia hasi zenetik, Goierrin 7.607 COVID-19 positibo kasu izan dira.\n05/14 05/15 05/16 DENERA TASA\nAltzaga 0 0 0 13 1092,90\nArama 0 0 0 19 490,20\nAtaun 0 0 0 217 973,10\nBeasain 2 5 1 1.570 (+8) 271,02\nEzkio eta Itsaso 0 0 0 42 157,73\nGabiria 0 0 0 23 0\nIdiazabal 5 0 0 157 (+5) 546,22\nLazkao 0 1 0 535 (+1) 142,05\nLegazpi 2 1 1 907 (+4) 261,62\nLegorreta 0 0 0 167 134,23\nMutiloa 0 0 1 16 (+1) 392,16\nOrdizia 1 6 1 1.321 (+8) 397,22\nOrmaiztegi 0 0 0 106 0\nSegura 0 0 0 198 260,93\nUrretxu 2 1 2 628 (+5) 307,51\nZaldibia 0 0 0 310 241,25\nZegama 0 0 0 182 65,75\nZerain 0 0 0 13 0\nZumarraga 5 1 0 1.036 (+6) 427,66\nGOIERRI 17 15 6 7.607 (+38)\nOsasun sailaren txostena (2021-05-17)\nErlazionatutako edukiaAzken aldiko daturik onenarekin itxi du astea Goierrik


Arrastoa | Juan Kruz Igerabide | Alai, 2020.\nArrasto baten atzetik bidali naute Iruñetik Lekunberrira 1936ko uztail itogarri honetan, Sanferminen ostean; Guardia Zibileko detektibea naiz, uniformerik gabe ibiltzen direnetakoa”. Honela ekiten dio Juan Kruz Igerabidek gazteentzat idatzi duen azken lanari. Gerra hasieran kokatua –lehen gertakariak aurretik; baina berehala, uztail itogarri hartan, gerra hasierakoak–, Igerabidek hilketa bat argitu nahi duen detektibe baten ahotan jarri du narrazioa nobelan. “Kontua da duela egun batzuk udaletxe atezaina hil zutela”, diosku detektibeak baina uste guztien kontra nobela erdi poliziako honen helburua ez da misterio hori argitzea, herrian bizi den giroa eta, batez ere, herriko aguazilaren historia kontatzea baizik.\nBai, Justino dugu nobela honetako protagonista nagusia. Hamaika seme-alabako familia batean txikiena, Justinoren haurtzaroa eta bizitza kontatzen zaigu nobela kostunbrista honetan. Nolakoa zen bizimodua garai hartan, zenbat lan egin behar zuten aurrera egiteko… eta horrela Justino Lekunberriko okina eta aguazila izan arte. Azken kargu honetan ustelkeriaren kontra zuen jokabideagatik –orduan ere ustelkeria baitzegoen– hainbat arazo izango ditu Justinok. Eta horietako batzuen lekuko izango da uniformerik gabeko guardia zibila, nobelaren narratzailea.\nArrastoa erraz irakurtzen den nobela da, gertakari batetik bestera irakurlea harrapatuta sentituko da Justinoren bizitzan eta Lekunberriko egunerokoan. Aipatzekoa da, maisuak nolako eragina izan zuen Justinorengan –nola lagundu zion eta Kixotea utzi irakurtzen ikasteko– eta nolako gaztelania egiten duen gazteak Kixotea-ren eraginez. Gaztelania jaso horrek hainbat arazo sorraraziko dizkio Justinori eta egoera nahiko bereziak edukiko ditu. Edozein modutan, arraro samar geratzen da gaztelania jaso horren presentzia bestelako erdararik ez dagoen liburuan eta are arraroago euskaldun batzuei ere horrela hitz egiten dienean. Eta, hain zuzen, horixe izango litzateke nobela honi aurki dakiokeen arazo bakarra; bestela, misterio puntu bat izanik ere, oso obra interesgarria delako gerra aurreko giroa eta gizartea ezagutzeko.\nNobela bizia, gure iragana ezagutzeko aproposa, eta irakurlea erakartzeko modukoa dugu Igerabideren azken hau. Misterioa gutxienekoa da, garrantzitsuena eguneroko bizimodua baita.


Baiona, anitza eta hain berezia - Ville de Bayonne\nBaiona, anitza eta hain berezia\nErreka eta ibai baten elkargune zehatzan, euskal Errobi eta Aturri gaskoiarena, kulturen bateragunean da Baiona, itsasoa eta mendiarena, historia eta etorkizunarena. Baina orainaldian bizi gara bertan, urari jarraikiz, ospe handiko street artisten freska erraldoiez apaindu milurteko karrika ttipietan gaindi indar handirik egin gabe ibiliz, Baionako Euskal museotik itsasgora eta itsasbeheraren arabera arrantzaleek animatu zubietaraino.\nBaiona, harresiez inguratu hiria\nIgarobide eta errotze sakoneko lekua izanik, Euskal Herriaren ataria eta munduari erabat irekia zaion portu bat da aldi berean Baiona. Kaiak erabiliz bidaiatzen dugu, « numquam polluta » (« nehoiz ez zikindua »), latinerazko lema ofizialak azkartzen ahal baizik ez duen konplexurik gabeko zentralitate bat aldarrikatuz. Baina harresiez inguratu hiriak jakin izan du hamabost bat setiori iharduktzen eta XV. mendearen erdian, Frantziako Erregeak Baiona berriz hartu ondotik eraikia izan den Gaztelu Berriak hiriaren inguruentzako bezain bat haren bihotzerako ere militar zaintza bat eskaintzen du, haren arkitekturari esker.\nZentralitate bokazio honek Baionari ematen dio Euskal Herriko hiri-nagusi zeregina administrazio, kultura eta ekonomia arloetan, duela milako bat urte jadanik Lapurdiko hiri-nagusia izan zen moduan. Erreferentziako markatal gune bat da ere komertzio mailan nortasun azkar eta aniztuari esker. Hedatzen den determinismo erakargarri honek dudarik gabe harrera lur abantailatua bilakarazten du eta baionar biztanleriaren kopurua geldi-geldia emendatuz doa, 50 000ko zenbakia gainditzeko gaur egun.\nJadanik hala zen duela 500 urte, iberiar penintsulako Juduek, Inkisizioaz ihes egiteko, xokoletaren segeretu gozagarriak hiriko atelerietan inportatu zituztelarik, edo garai berriagoetan euskal errefuxiatuek poteoa Baiona Ttipiko ostatuetan bizi sozialaren arte gisa garatu zutelarik.\nHaren adarra pusatzen du Espainiak ere, Baionako zezen plazan Frantziako zezenketa gune zaharrena kokatuz edo tapen gastronomia miniatura sarraraziz, Errobi bazterreko freskotasun berrian. Baionar nortasun guzien elkarguneko jendetasuna azkenean, nortasun azkar desberdineko hiru auzotegik hiriaren bihotzean haragiztatzen dituztenak: Baiona Handia, Baiona Ttipia eta San Izpiritu.\nHaren auzotegien batura da Baiona, bata besteari sekula hetsirik egon gabe, haien inguruak marraztu dituen Vaubanen gustukoa izanen ez bazen ere. « Besta gaitasuna » ere, jendetasuna, musika, xingarra ospatzeko edo, uda minean, Frantziako herri gertakizun arrakastatsuenetakoa bilakarazten duten hiriko Bestak aktiboki partekatuz bokazio hau aldarrikatzeko. Edo Aviron Bayonnaiseko errugbi zaleak Top 14ko ikusle taldeen elitera iganaraziz.\nKolore, arte eta historia, nortasun eta pasio osotasun hau da Baiona. Maisu baten margolana, Paris eta Madril artean bilduma paregabea zaintzen duen Bonnat-Helleu arte-eder museoko obra bikainetara eramaten gaituena. Baiona, harrian grabatu ñabardura epizentroak haren nortasun anitza eta hain berezia moldatzen du, duda izpirik gabe.\nLaister, urtea bukatu gabe, webgunearen edukia osoki euskaraturik aurkituko duzue


Presoen gerturatze gehiago iragarri ditu Espetxe Zuzendaritzak | Politika | Berria\nPresoen gerturatze gehiago iragarri ditu Espetxe Zuzendaritzak\nAngel Luis Ortiz idazkariak esan du urtea amaitu aurretik egingo dituztela eta biktimen elkarteek ez dutela baldintzatuko neurria\n«Urtea bukatu baino lehen» euskal preso gehiago lekualdatuko ditu Espainiako Gobernuak Euskal Herriko edo gertuko kartzeletara. Hala iragarri du Angel Luis Ortiz Espainiako Espetxe Zuzendaritzako idazkari nagusiak, RNE irrati kate publikoari emandako elkarrizketa batean. Esan du preso bakoitzaren egoera sei hilean behin berrikusten dutela, legediak hala behartuta; zehaztu du kartzeletako zuzendaritzen txostenak aztertzen dituztela, eta gero horiek baloratzen dituztela, «banan-banan». Gaineratu du ez dutela hurbil ditzakeen presoei buruzko zerrendarik, eta berretsi du ez dutela egingo «taldekako gerturatzerik».\nETAren indarkeriaren biktimek prozesu horretan jokatzen duten rolaz ere mintzatu da Ortiz. Errespetua agertu die, baina adierazi du haiek ez dutela «baldintzatzen edo zuzentzen» espetxe politika. Esan du Espainiako Gobernuari eta Espetxe Zuzendaritzari dagokiela hori. «Biktimak izan dira estatuko zigor sistemak gehien ahaztu izan dituenak, baina, duela urte batzuetatik, biktimaren estatutu bat dugu. Garrantzia ematen zaie, entzun egiten zaie, baina ez dute espetxe politika baldintzatzen».\nPedro Sanchez gobernuburuak ekainean iragarri zuen kartzela politika aldatzen hasiko zela. Hurbiltzen lehenak Olga Sanz eta Javier Moreno izan ziren: EPPK Euskal Preso Politikoen Kolektibotik kanpo daude biak, eta Villabonatik (Asturias) Basaurira (Bizkaia) ekarri zituzten. Kolektiboko bi ere gerturatu dituzte, baina, Etxerat-ek eta Sarek kritikatu dutenez, ez Euskal Herrira: Marta Igarriz Castellotik (Herrialde Katalanak) Logroñora (Errioxa) eraman dute, eta Kepa Arronategi, Almeriatik (Andaluzia) Zuerara (Aragoi); Igarrizi bigarren gradua eman zion uztailean Espetxe Zaintzako Epaitegiak, eta zigorraren hiru laurdenak ditu beteak; Arronategi gaixo dago. Horiez gain, Altsasuko auziko zazpi presoak Zaballako (Araba) eta Iruñeko espetxeetara ekarri dituzte Madrilgoetatik. Darocatik (Aragoi) Zaballara ekarri dute, halaber, Alfredo Remirez; espetxe politika salatzeko protesta bat egiteagatik berriz zigortu eta sartu zuten preso, eta hiru hilabete falta zaizkio aske geratzeko.\nGasteizko Udalaren zigorra\nGasteizko Tokiko Gobernu Batzarrak, berriz, Judimendiko auzo elkarteari 1.244 euroko isuna jarri dio, elkartearen aldizkarian «terrorismoaren biktimentzako iraingarria den artikulu bat» argitaratzeagatik. Testua Diego Ugarte presoari buruzkoa da. 2005ean zigortu zuten, Fernando Buesa PSE-EEko legebiltzarkidearen eta Jorge Diez bizkartzainaren hilketan parte hartzea leporatuta. Idatzian presoaren bizimoduari buruzko hainbat xehetasun kontatzen dira, baina, udalak nabarmendu duenez, ez da aipatzen zergatik dagoen preso.\nBihar erabakiko dute Sorzabalen euroaginduaz


ULMA Packaging — Begira - Ulma aktualitatea\nAurreko urteetan bezala, azaroaren 27an Txantxiku Ikastolako DBHko 4. mailako ikasleen bisita jaso genuen.\nHamaika urte pasa ondoren, ULMA Packaging-ek Alemanian dituen instalazioak lekuz aldatzen ditu, Illertissen-etik Memmingen-era. Kokapen berria, lehengotik kilometro gutxi batzuetara aurkitzen dena, ezin hobea da bezero eta langileentzat.\nULMA Packagingen web orria euskaraz\nWebguneko atal berria, automatizazio prozesuetako kasu arrakastatsuekin\nULMA Packagingek atal berri bat argitaratu du bere webgune korporatiboan, automatizazio proiektuetan azken aldian egin diren kasu arrakastatsuak jasotzeko.\nULMA Packagingek janari prestatua ontziratzeko soluzioen katalogo berria argitaratu du\nULMAren katalogo berrian ontzi moten sorta zabala agertzen da produktuetarako, handizkako banatzaileentzat zein azken kontsumitzaileentzat, packagingeko bost sistema berezitu ematen baititu aukeran.\nSealed Airrek, ULMA Packagingekin lankidetzan (espezialista da ontziratzeko ekipamenduen eta sistemen diseinuan eta produkzioan), Darfresh® event izeneko ekitaldi esklusiboa antolatu zuen otsailaren 10ean eta 11n, Sealed Airrek Europan bezeroaren arretarako duen Packforum zentroan.\nULMA Packaging-ek merkatu lantinoamerikarrerako webgune berria atera du\nWebgune berria www.ulmapackaging.com.mx domeinuan ezarri da\nULMAk bere SIENNA flow pack makina rediseinatu du\nULMA Packaging-ek garbi dauka beren bezeroei hadi entzuteak dakartzan onurak. Jarrera honi esker, bere ontziraketa makinak gelditu gabe aldatzen doaz hobekuntza berriak lortuz.\nProdukzio maila handietarako lerro bikoitzdun makina termo-zigilatu berria\nULMA Packagingek bere urteroko Batzar Nagusia ospatu zuen\nPasa den osteguna, hilak 21, Oñatiko Zubikoa polikiroldegian ULMA Packaging, S.Coop. kooperatibak bere urteroko Batzar Nagusia ospatu zuen.\n"Lanera bizikletaz" kanpainarekin bat eginda, ULMA Packagingek hiru aparkaleku berri jarri ditu.\nULMA Packaging, ontziraketako makinen sektorean erreferente den frabrikatzaileak, Dow Chemical-ekin indarrak batu ditu eta ontziraketa makinen garapenean dabil lanean, energia kontsumoa jeisteko asmotan.\nULMA Packaging-ek EITB-ko Teknopolis saioaren bisita jaso du\nZientzia eta Teknologiari buruzko saio ezaguna Oñatira hurbildu zen oilasko osoa quadpack-en ontziratzeko sistema ezagutzera\nULMA Packaging-ek TOHOKU SUNNET japoniar kontsumo kooperatiben federazioaren bisita izan du\nKooperatiben federazioak 11 kontsumo kooperatiba biltzen ditu, beraien artean, Aomori, Iwate, Akita, Yamagata eta Miyagi aurkitzen direlarik.\nULMA Packaging-ek makina berria bat merkaturatu du\nFR 500 modelo berria, flow pack lerroko ontziraketa makina da. Ogi, gozo eta txokolateen sektoreentzako bereziki diseinatua izan dek abiadura haundiko makina.\nULMA Packaging Ekialdeko filialen konbentzioa ospatu du\nKonbentzioa irailaren 16tik 20ra bitartean Taldeko instalazioetan\nULMA Packaging-ek bi webgune berri publikatu ditu\nULMA Polonia eta GH-ULMA (Belgika eta Herbehereak) gehitu dira gero eta nabarmenagoa den ULMA Packaging-en interneteko agerpenera.\nTelefonoa: 943 739200\nFaxa: 943 780819\nJesus Maria del Río, ULMA Packagingeko atzerriratua Alemanian.


Amerikako Estatu Batuetako ereserkia, izena duena Star-Spangled Banner, herrialdeko ikur adierazgarrienetako bat da. Artikulu honetan, bere historia eta bere esanahia kontatuko dizkizuegu. Horrez gain, bertsio aipagarrienetako batzuk erakusten dizkizugu.\nLetrak ingelesez eta gaztelaniaz\nAmerikako ereserkia deitzen da Star-Spangled Banner, gaztelaniaz honela itzultzen da Izarra Bete Bandera. Bere gutunaren egilea Francis Scott Key abokatua zen, eta 1814an idatzi zuen.\nGizon hau Baltimorera joan zen, Marylandera, 1812ko gerran, Estatu Batuak Erresuma Batuarekin borrokan ari ziren bitartean. Hemen preso hartu eta itsasontzi batean giltzapetu zuten, eta handik Fort McHenry britainiarraren bonbardaketaren lekuko izan zen.\nGoizean, egunsentian, Francis Scott Key-ek ikusi zuen Estatu Batuetako bandera gotorlekuan astintzen, horrek hunkitu egin zuen eta herrialdeko ereserkia izango zen poema idaztera bultzatu zuen.\nEstatu Batuetako bandera: sinbolo garrantzitsua herrialdearentzat\nAbestiaren doinua ez zen originala, ingelesezko folk kanta batetik hartua baizik Anacreon Heav'n-eraJohn Stafford Smith musikariaren eskutik.\nGaztelaniazko bertsio ofiziala Clotilde Arias Peruko konpositoreari egozten zaio, 1945ean letra egokitu baitzuen.\nUrteekin, abestia ezaguna egin zen eta AEBetako armadak eta itsas armadak jaso zuten. Geroago, 3ko martxoaren 1931an, Estatu Batuetako Kongresuak ereserki ofizial gisa onartu zuen.\nAEBetako 36/301 Legearen arabera, ereserkian jendeak eskuineko eskua bularraldean zutitu behar du. Txapela edo txapela janzten baduzu, kendu eta ezker eskuarekin eduki behar duzu. Era berean, autoak gelditu egin behar dira eta indar armatuetako kideek eta beteranoek egin dezakete militar agurra.\nThe Military Salute to the American Anthem - DVIDSHUB-en eskutik\nIngelesez, hau da gutun osoa Amerikako ereserki ofizialarena. Lau ahapaldiz osatuta dagoen arren, normalean lehenengoa bakarrik abesten da.\nAizu, egunsentiaren argi goizetik ikus al dezakezu\nZer da hain harro iluntzearen azken distira ikusita?\nBeraien marra zabalak eta izar distiratsuak borroka arriskutsuaren bidez,\nIkusi genituen harresiak hain galanta ari ziren?\nSuzirien distira gorria, bonbak airean lehertzen,\nGauean froga eman genuen gure bandera oraindik bertan zegoela.\nOh, esan ez duela izarrek jarritako pankarta horrek astintzen\nLibreen lurraldea eta ausarten etxea?\nItsasertzean, sakoneko lainoen artean lauso ikusita,\nBeldurrezko isiltasunean etsaiaren ostalari harroa gordetzen den lekuan,\nZer da haizeak, goiko aldapatsuak,\nEgoki kolpatzen duen bitartean, erdi ezkutatzen da, erdi azaltzen da?\nOrain goizeko lehen habearen distira harrapatzen du,\nOrain islatzen den aintza betean distirak distira egiten du:\n'Izarrek jarritako pankarta da! Luzea izan dadila olatu\nDohainik eta ausarta da etxea.\nEta non dago hain ausarkeriaz zin egin zuen talde hori\nGerraren hondamena eta batailaren nahasmena,\nEtxe batek eta herrialde batek ez gaituzte gehiago utzi behar!\nHaien odolak arrasto kutsatuen garbiketa garbitu du.\nInolako aterpek ezin lituzke langileak eta esklaboak salbatu '\nIhesaren izuaren eta hilobiaren goibeletik:\nEta garaile izarrekin izandako iragarkiak\nAi! horrela izango da beti, askeak zutik egongo direnean\nHaien etxe maitatua eta gerraren desolazioaren artean!\nGaraipenarekin eta bakearekin zoriontsu izan dadin, lurrak erreskatatu dezala\nGoretsi nazio bihurtu eta gorde gaituen Boterea.\nOrduan konkistatu behar dugu, gure arrazoia justua denean,\nHau da gure leloa: «Jainkoarengan dago gure konfiantza».\nEta garaipenean izarrek jarritako pankartak astinduko du\nBideo honetan Beyoncé abeslariak 2013an Barack Obamaren presidentetzarako inaugurazioan interpretatzen entzun dezakegu:\nEra berean, bertsio ofizialaren lehen ahapaldia da español, Clotilde Ariasek egokitutako itzulpena, non kanta garrantzitsu honen esanahi osoa jasotzen den:\nBegira! Ikusten al duzu argi sotilean Eguzkia jaitsi zenean sortu zena?\nEta bere marra eta izarrak borroka latzean, ondulatu zuen bastioi galanta sendo baten gainean!\nEta bonbak eztanda gorrixka bota zuenean, gauez bazirudien pankarta hor zegoela.\nIzartutako pankarta zoriontsu flotatzen al du balioaren lurraldean, herrialde aske batean?\nPankarta Latinoamerikan gehienetan erabiltzen den hitza da terminoari erreferentzia egiteko bandera.\nHala ere, badira bertsio hedatuagoak zeinetan letrak modu literalagoan itzuli diren. Jarraian, letra eta bideo bat dituzu horietako bat entzuteko:\nAizu, ikus al dezakezu egunsentiaren lehen argiarekin?\nIlunabarreko azken distirarekin hainbeste harrotasunez agurtzen duguna,\nNoren marra zabalak eta izar distiratsuak, borroka ilunaren bidez,\nHormetan ikusi genuen hori, olatu galanta.\nEta suzirien distira gorria, bonbak airean lehertzen,\nGauez frogatu zuten gure bandera oraindik hor zegoela.\nAizu, jarraitu bandera izartsuarekin\nAskeen lurraldean eta ausarten etxean.\nItsasertzean, itsasoaren lainoan apenas ikusten den,\nIsiltasun beldurgarrian etsaiaren harroputza harroputza atseden hartzen duen bitartean\nZer da brisa, gailur altuagoetan,\nKapritxoz korapilatzen da, erdi ezkutatuta, erdi erakutsiz?\nOrain harrapatu goizeko lehen izpiaren distira,\nGuztiz islatuta dagoen gloria orain korrontean distira egiten du:\nBandera izarduna da! Oi denbora luzean hegan egiten\nAskeen lurrera eta ausarten etxera!\nEta non dago hain itxuraz zin egin zuten zerrenda hori\nEa gerraren suntsiketak eta borrokaren nahasmena\nEz al gaituzte etxeak eta herrialdeak utzi behar?\nBere odolak kutsadura garbitu du bere pauso zikinetatik.\nInolako aterpetxek ezin zituen mertzenarioak eta esklaboak salbatu\nIhesaren beldurretik edo hilobiaren tristuratik:\nEta bandera izartsu eta garaileek hegan egiten dute\nAskeen lurraldera eta indartsuen etxera.\nOh, beti izan dadila horrela gizon askeak igotzen direnean\nEuren etxe maiteak eta gerra suntsipena artean!\nBedeinkatua garaipenean eta bakean, zeruak salbatutako lurra izan dadila\nGoraipatu lortu duen boterea eta nazio gisa gorde gaituena.\nOrduan, gure kausa justua denean konkistatu behar dugu\nEta hau da gure leloa: "Jainkoarengan dago gure konfiantza".\nEta bandera izartsu garaileek astinduko dute\nAskeen lurraldea eta ausarten etxea!\nEra berean, 2006an egokitzapen berria egin zuten izena jasotzen duen herrialdean dauden Latinoamerikako etorkinek Gure ereserkia.\nEstatu Batuetako ereserkia herrialdeko ekitaldi garrantzitsuetan jo ohi da, kirol lehiaketa handietan barne. Ospetsuenetako bat Super Bowl, Amerikako futbol ligako azken partida. Ekitaldi honetako interpretaririk garrantzitsuenak hauek izan dira:\nInoiz ereserkia abestu duten beste abeslari ospetsu batzuk Justin Bieber izan dira Las Vegaseko boxeo lehiaketa garrantzitsu batean, Marc Anthony 2012ko Konbentzio Nazional Demokratikoan, Demi Lovato beisbol txapelketa batean eta Ariana Grande ligako partida batean. Amerikako futbola.\nBestalde, historian sartu zen bertsio instrumentala rock abeslariarena izan zen Jimi Hendrix, 1969ko Woodstock musika jaialdian gitarra elektrikoan ereserkia interpretatu zuen Vietnamgo gerraren aurka protesta egiteko:\nData: 03 / 07 / 2017\nArtikulu hau 142 aldiz partekatu da. Ordu asko eman ditugu informazio hori biltzen. Gustatu bazaizu, partekatu, mesedez:\nJorge Flores 01 / 09 / 2017\nEntzun Giuseppe Verdiren "The Anthem of the Nations", bere musika Estatu Batuetako ereserkiaren musikaren oso antzekoa da.\nJaiotza 03 / 07 / 2017\nUste dut hurrengo Super Bowlean Miley Cyrusek ereserkia abestu beharko lukeela, munduko abeslaririk onena dela.\nkaren 15 / 03 / 2016


Neskak ahalduntzeko pala baliatu nahi du Emekik : Antxetamedia\nNeskak ahalduntzeko pala baliatu nahi du Emekik (2021-09-23 11:29:27)\nEskola Kirola programarekin bezala, Hondarribiko eskolartekoek, eta bereziki neskek, palan aritzeko aukera ukan dezaten helburu du Emeki emakumeen elkarteak. Egunotan herriko eskoletara bisitak egingo dituzte aukera horren berri emateko, eta zaletasuna biziarazteko.\nGipuzkoako Foru Aldundiaren dirulaguntzari esker, hainbat ekimen barnebiltzen dituen proiektua dute eskuartean. Eta 90. hamarkadako Soroetako emakumeen pala txapelketak berreskuratu ondotik, (jaietan ere antolatu duzute Bizi Bixi pala txapelketa azkarra) antolatu dute, orain 'Eman Pelotari' jaialdia antolatu dute ostirala eta larunbata honetarako.\nLarunbatean goizeko 10:00etan eman dute hitzordua Jostaldin, pala probatu eta hainbat jokalarien arteko erakustaldiarekin. Eta gogoetarako ere emango dute, ostiralean (irailak 24) 19:00etan Kultur Etxean Maider Mendizabalek emango duten "Emakume pilotarien historia"ri buruzko hitzaldiarekin.\nBestalde, ikasturte berri honetan ere, Puntaleko Eskola Zaharreko egoitzan ohiko tailerrak proposatuko dituzte: yoga, eskulanak, euskal dantza, punto-trikota etabar… Eta nobedade gisa, "pandemiak eragin duen teknologia berrien, sare sozialen eta komunikatzeko aplikazio berrien erabiltzeko beharra ikusita", urritik aurrera honetan trebetasunak lortzeko ikastaroa izango dela iragarri digu Tamara Sastrek, elkarteko kideak.\nInformazio guztia sare sozialetan ez ezik, Emekiko sarreran jarriko dute afitxatua.


Etiketa: alt | Martech Zone\nBenetan ez du asko behar ilusioa pizteko. Herenegun Powerpoint entrenamendu klase batean egon nintzen. Klasea ondo zegoen ... pare bat aholku jaso nituen. Handik alde egin nuen handienak, ordea, ez zuen zerikusirik Powerpoint-ekin. Entrenatzailea leiho baten pantaila bat nola aurkezten ari den erakusten ari zitzaigun aurkezpenean. PRT SC botoia sakatzen dut beti (Inprimatu pantaila) eta argazkia mozten nuen


abba Comillas Golf hotelak mota honetako logelak dauzka: estandarrak, estandarrak golfera edo itsasora begira, goi-mailakoak, hirukoitzak eta familientzakoak.\nOhe mota: 2 banako ohe (0,90m x 2m).\nLogela guztiek 30m2-ko terraza dauzkate eta golf-zelaira ematen dute. Estilo moderno eta gaur-gaurkoan diseinatuta daude, gure ostatu-hartzaileek eroso egoteko eta atseden hartzeko behar duten guztiarekin. Ekipamendu hauek dauzkate: aire girotua, berogailua, minibarrara, kutxa gotorra, plasmazko telebista, idazmahaia, telefonoa, iratzargailu-zerbitzua eta guztiz hornitutako bainugela (amenity-ak, bainuontzia, ile-lehorgailua eta handitze-ispilua)..\nOhe mota: bikoitza (1,8 x 2m) / 2 banako ohe (0,90 x 2m) + ohe osagarria.\nGozatu ezazuabba Comillas Golf Apartments-ez ere!


M teoria - Wikipedia, entziklopedia askea.\nCalabi-Yau barietatearen irudikapena, M teoriarekin lotutako konpaktatutako dimentsioak irudikatzeko hautagaietako bat, espazio-denborarekin lotutako lau dimentsioen (ez konpaktatuak) ezberdina.\nFisikan, M teoria edo U teoria korden bost teoriak bateratzeko proposatutako teoria unibertsal bat da. Zenbait zientzialari teorikoren lanetan oinarritua (horien artean Chris Hull, Paul Townsend, Ashoke Sen, Michael Duff eta John H. Schwarz), Institute for Advanced Studyko Edward Wittenek superkorden existentzia iradoki zuen Kalifornia Hegoaldeko Unibertsitatean 1995ean, M teoria aldez aurretik behatutako zenbait dualtasun azaltzeko erabiliz, superkorden bigarren iraultza deituriko korden teoriaren ikerketa berri bati hasiera emanez.\nTeoria honetan 11 dimentsio identifikatzen dira, non supergrabitateak 2 eta 5 dimentsio arteko mintzen artean elkar eragiten duen. Honek infinitu unibertso paraleloren existentzia frogatuko luke, horietakoren batzuk gurea bezalakoak izango liratekeelarik, diferentzia txiki edo handiagoekin. Honek grabitatearen ahultasuna azalduko luke, grabitoi izeneko partikula izango bailitzateke mintz guztietatik pasa ahal izango litzatekeen bakarra, bere indarra galduz.


Aingirak eta arrainak hilda erraustegi azpiko errekan - Zubieta - Noaua.eus\nNoaua Aldizkaria 2020-05-10 10:20\nItxura ezin kezkagarriagoa agertu du gaur, Zubietako erraustegi azpiko errekak. Urak zekarrena heriotzaren irudi argia zen; hainbat arrain eta aingira hilda agertu baitira.\nZubietako Artzabaleta inguruko bizilagun batek azaldu dio NOAUA!ri larunbat honetan ikustea egokitu zaiona. Inguru horretan bat egiten dute Arkaitz eta Lizardi izeneko errekek. Bi erreka hauetako urak Oriara doaz gero. Arkaitz erreka erraustegi ondotik igarotzen da.\nIkusi duten triskantza azaldu digute. Erraustegitik ehunka metro gutxira, lehen bistadizoan, "15 metrotan, 20 arrain hilda, baita 30 zentimetroko aingira bat ere". Gehiago dira ordea, hildako arrainak. Larrialdi zerbitzuetara, 112 telefono zenbakira deitu dute. Bertaratu dira Usurbilgo udaltzainak, Ertzaintza baita. Jazotakoa iruditan jaso dute. Erraustegiaren Aurkako Mugimenduko kide batek laginak ere hartu ditu. "Apar pixka bat izaten da erreketan, batzuetan naturala izaten da. Baina gaur besteetan baino apar gehiago zegoen", azaldu digute bizilagunek.\nEta bada gehiago ere. Antza, bizilagunok jakin ahal izan dutenez eta NOAUA!ri adierazi diotenez, teknikari batzuk errausketaren zero gunera hurbildu nahi izan dute, baina ez diete utzi. Albiste honi atxikitako argazkia helarazi digute, antzeko irudi gehiago baita.


Garbiketa - - Anboto.org\nJuan Carlos Perez Villumbrales (Areto futbola) 2017-12-22 08:30\nFederazioak taldeen eta kluben garbiketarekin jarraitzen du. Orain urte batzuk erabaki zuten ez zutela lagunarte estiloko talderik nahi. Horrelaxe esan zidan Federazioko buruzagi batek. Harrezkero, lehiatu ahal izateko baldintzak gogortu dituzte, batez ere delegatuen mutualizazioarekin eta entrenatzaile titulua exijitzeko derrigortasunarekin.\nSalbuespen gutxi batzuk kenduta, areto-futboleko taldeak, futbolekoekin alderatuta, modu ezberdinetan antolatzen dira. Normalean, jokalariak klubetako administratzaileak dira. Federazioaren helburua, epe ertainera begira, areto-futbol klubek futbolekoen antzerako egiturak izatea da.\nZuzendaritzakoek zuzendu, entrenatzaileek entrenatu, delegatuek epaileak atenditu eta jokalariek jokatu. Horrela izan beharko litzatekeela uste dut neuk ere. Baina errealista naiz eta badakit Euskadiko areto-futbolak pisu txikia duenez, helburu hori lortzeak biktimak ekarriko dituela eta klub asko desagertzen joango direna.\nTalde kopurua gutxituz doa. Oraintsu arte Bigarren Erregionalean lau multzo zeuden eta aurten bakarra dago. Euskadiko maila gorenak, berriz, hankamotz daude: 15 talde Hirugarren Mailan eta 12 Euskal Ligan, azken orduan hiru talde erretiratu ostean. Aurten garbiketak Durangaldeari ere eragin dio eta klub bi desagertu dira: Abadiñoko Gaztetxie eta Berrizko Presion Break. Alde positiboa emakumeen areto-futbolaren zein kadete eta gazte mailakoen garapena izan da.\nBeraz, klub gutxiago, baina hobeak. Hori da gaur egun Estatuko atzealdean dagoen Euskadiko areto-futbola hobetzen saiatzeko plana.


Enpresa industrialetan aldaketa klimatikoaren aurka aurrerapausoak ematea ezinbestekoa da — ELA Sindikatua\nEnpresa industrialetan aldaketa klimatikoaren aurka aurrerapausoak ematea ezinbestekoa da\nEnpresa industrialetan aldaketa klimatikoaren aurka aurrerapausoak ematea ezinbestekoa da ELAko Industria Federazioak balorazio positiboa egiten du ekainean zehar klima aldaketari aurre egiteko neurriak exijituz 100 enpresetan egindako lanaz. https://www.ela.eus/eu/ingurumena/albisteak/enpresa-industrialetan-aldaketa-klimatikoaren-aurka-aurrerapausoak-ematea-ezinbestekoa-da https://www.ela.eus/eu/ingurumena/albisteak/enpresa-industrialetan-aldaketa-klimatikoaren-aurka-aurrerapausoak-ematea-ezinbestekoa-da/@@download/image/4. kanpaina.jpg\nELAko Industria Federazioak balorazio positiboa egiten du ekainean zehar klima aldaketari aurre egiteko neurriak exijituz 100 enpresetan egindako lanaz.\nEkainaren 26an eta mundu mailan sindikatuek bultzatzutako kanpainaren babesean, ELAk industriako 100 enpresetan eskutitz bat erregistratu zuen aldaketa klimatikoaren aurkako neurriak eskatuz. Enpresak berotegi efektuko gasak isurtzen dituen neurrien inguruan galdetzen genuen. Oraindik ez dugu erantzunik inon jaso.\nAsko daukagu gai honetan hobetzeko gure jarduera sindikalean. Aldaketa klimatikoarean aurrean arduradutatu gaude, baina industriako enpresetako zuzendaritzetan irabaziak handitzea da helburu nagusia, eta gehinetan bakarra da.\nHorrelako kanpainak gure praktika sindikala hobetzeko baliagarriak dira, sentsibilizazioa handituz eta langileak kontziente eginez lantokietan zerbait egin dezakegula. Industriako enpresak, ingurumenarekin arduratsu jokatu behar dute eta beraien plan industrialetan etorkizunean isurketak ekiditeko planak garatu beharko dituzte.\nLan postu duinak behar ditugu industrian, baina kutsaduran oinarritzen diren proiektuak ez dutela izango etorkizunik uste dugu. Beraz, bai federaziotik eta baita gure sekzio sindikaletatik ere, zuzendaritzei enpresaren etorkizuna bermatzeko parametro hauetan neurriak exijitu beharko dizkiegu. Asko dago jokoan, eta aurrerapausoak ematea ezinbestekoa da.\nIkusi hemen kanpainan parte hartu duten enpresen zerrenda.


'Evaren alabak' kale antzerkia izango da Orion uztailaren 3an - Orio - Karkara.eus\n'Evaren alabak' kale antzerkia izango da Orion uztailaren 3an\nKarkara 2020-06-25 15:04\nMartxoko saiorako sarrera erosi zutenek ez dute berriz erosi beharko, baina kultur etxetik pasatu beharko dute, txartel berriaren bila.\nUztailaren 3an, ostiralarekin, Evaren alabak kale-antzerkia izango da Orion. Hasiera batean, martxoaren 13rako zegoen programatuta emanaldia, baina bertan behera geratu zen COVID-19ak sortutako osasun-krisiagatik.\nOrioko Udalak azaldu du jarduerarik antolatu gabeko aldi luze baten ondoren, "gogo bizia" zutela berriro erekultur agendari heltzeko, eta prest dauka dagoeneko udako programazioa.\nAntzerkiaren bi saio izango dira, elkarren segidan: lehenbizikoa 21:30ean hasiko da, eta bigarrena, berriz, 22:30ean. Saio bakoitzerako 20 sarrera salduko dira. Bi saioak toki beretik abiatuko dira: Kale Nagusiaren hasieratik, Pietatearen azpitik; handik zimitorio zaharrera joango dira aktore eta ikusleak eta, bukatzeko, Salatxo aretora joko dute.\nSarrerak 2 eurotan salduko dira eta aldez aurretik erosi behar dira kultur etxean. Sarrera-kopurua mugatua denez, interesa dutenei lehenbailehen sarrera erostea gomendatu die udalak. Martxoko saiorako sarrera erosi zutenek ez dute berriz erosi beharko, baina kultur etxetik pasatu beharko dute, txartel berriaren bila.\n'Evaren alabak' antzezlanak emakumearen aurkako indarkeriaren gaia du hizpude. Atzean historia latza duten hiru emakume dira protagonistak eta modu gordinean kontatuko dituzte beren bizipenak.\nTik Tak taldearen ekoizpena da, eta Elena Aranbarri da zuzendaria; aktore nagusiak, berriz, hauek dira: Marta Garcia, Jeronimo Otegi, Nieves Peña eta Sonia Sanz.


Bi gizonezko atxilotu dituzte bi gizoni aurpegia spray batez eta su-pizgailu batez erretzeagatik « Prentsa oharrak\nBi gizonezko atxilotu dituzte bi gizoni aurpegia spray batez eta su-pizgailu batez erretzeagatik\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 17 urria 2019 13:36\nUdaltzaingoaren agenteek 33 eta 27 urteko bi gizonezko atxilotu zituzten atzo, bi pertsonari lesio larriak eragin zizkien eraso-delitu banaren ustezko egileak direlakoan.\n15:00ak aldera, Iradier Arena inguruan, Udaltzaingoaren patruila batek bi ohiko delitugile hauek pintura urdineko spray bat eta su-pizgailu bat erabiltzen ikusi zituen 57 urteko gizonezko baten burura sugarra jaurtitzeko, hainbat erredura eraginez.\nErasotzaileek bertatik ihes egin zuten, eta handik pixka batera, berdin jokatu zuten Errioxa kalean, 60 urteko beste gizonezko bati eraso eginez. Handik alde egin eta geroxeago atxilotu egin zituzten Babesgabetuen plaza inguruan, eta Agirrelandako polizia-etxera eraman ondoren, bertan jarraitzen dute, epailearen esku jartzen dituzten arte.\nErasoa jasan zuten bi gizonezkoak kalean bizi dira normalean, eta bi anbulantzietako osasun-langileek artatu ondoren, ospitaleetara eraman zituzten.\n29 urteko gizonezko bat atxilotu zuten atzo, Herrandarren kaleko merkataritza-establezimendu batean indarkeriaz egindako lapurreta baten ustezko egilea delakoan. Arroparen artean ezkutatuta zenbait salgai eramaten saiatzen ari zela atxikita eduki zuen segurtasun-zaindariari eraso egin zion.\n26 urteko emakume bat eta 8 urteko mutiko bat zaurituta geratu ziren atzo gertatutako bi auto-harrapaketetan.\nLehena Ozeano Barearen kalean gertatu zen, emakume bat errepidea oinezkoentzako pasabidetik zeharkatzen ari zela. Anbulantzia batek Txagorritxu Ospitalera eraman zuen.\nBeste auto batek 8 urteko mutikoa harrapatu zuen, Jeronimo Roure kalean errepidea oinezkoentzako pasabidetik kanpo gurutzatzen ari zela. Udaltzaingoa istripuaren nondik norakoak ikertzen ari da. Anbulantzia batek Txagorritxu Ospitalera eraman zuen adingabea.\nGamarrako Atea kalean izandako trafiko-istripu bat ere ikertzen ari dira; istripu horretan bost ibilgailuk elkarren aurka talka egin zuten. Bi pertsona zauritu ziren: autoetako bat gidatzen ari zen 37 urteko gizonezkoa, Txagorritxu Ospitalera eraman zutena, eta 51 urteko emakume bat, beste ibilgailu bateko bidaiaria, eta hau Santiago Ospitalera eraman zuten.\nUdaltzaingoak beste 10 trafiko-istriputan esku hartu zuen atzo, nahiz ez zen zauriturik izan eta ez zen inor ikertu bide-segurtasunaren aurkako delituengatik. Horrez gain, 14 salaketa izapidetu eta polizia judizialaren 14 jarduera egin zituzten.\nSutea 4 edukiontzitan\nAtzo, Koldo Mitxelena kalean, lau edukiontzitan piztutako suteagatik esku hartu behar izan zuten suhiltzaileek; zuhaitz bat ere kaltetu zuen suak. Deia 22:45ak baino minutu batzuk lehenago jaso zuten parkean, eta sugarrek erabat kiskali zituzten hondakin organikoen eta ontzien edukiontziak, eta partzialki paperaren eta beiraren edukiontziak.


Ostegunean hasiko da Getxoko 31. Nazioarteko Blues Jaialdia - Diario de Noticias de Navarra\nPlaza del Castillo: 20 años de un pasado enterrado\nUztailaren 20era arte\nOstegunean hasiko da Getxoko 31. Nazioarteko Blues Jaialdia\nKontzertuak Muxikebarri zentroko Arrigunaga aretoan izango dira; ostegunean, arratsaldeko 20:00etan eta gainerako egunetan, 21:00etan\ndeia 09.02.2020 | 20:06\nBILBO. Ostegunean hasiko da Getxoko 31. Nazioarteko Blues Jaialdia. Jaialdiak uztailaren 20era arte iraungo du. Eric Bibb, Paul Lamb & The King Snakes etaTrudy Lynn arituko dira, besteak beste. Kontzertuak Muxikebarri zentroko Arrigunaga aretoan izango dira; ostegunean, arratsaldeko 20:00etan eta gainerako egunetan, 21:00etan.\nEstilo anitz hartzen dituen aurtengo egitaraua borobiltzeko, saio horiez gain, doako lau kontzertu eta kaleko desfileak hartuko ditu jaialdiak beste kokapen batzuetan.\nJaialdia Eric Bibb-en eskutik abiatuko da (New York, 1951), blues akustikoaren gitarra-jotzaile nabarmenetako bat dena. 20 urte bete baino lehen, jaioterria utzi zuen (New York) aldaketa bila eta, aldi batez Parisen eman ondoren, Suedian finkatu zen. Bertan hasi zen jatorriko blues beltzeko sustraietan inspiraturiko musika lantzen, betiere AEBetatik kanpo izandako esperientziatik jasotako eragina gehituta. Hala, gospel eta country estiloak Karibeko inspirazioarekin eta soinua afrikarrekin uztartzen ditu. Estudioko 20 lan baino gehiago eta kolaborazio ugari izan ditu, eta bi aldiz izendatu dute da Grammy sarietarako "Shakin' a Tailfeather" (1997) eta "Migration Blues" (2017) diskoengatik.\nOstiralean, uztailak 19, Paul Lamb (Blyth, Ingalaterra; 1955) karismaduna hartuko du Getxok, baita The King Snakes ere, Britania Handiko blues talderik onena. Harmonika-jotzaile, abeslari eta konpositore nekaezina buru duela, edozein estilo interpreta dezake talde honek: Rhythm&Blues-a, Texaseko blues elektrikoa edo Louisianako, Deltako eta Mendebaldeko Kostaldeko erritmoak.\nAzkenik, larunbatean Trudy Lynn (Houston, 1947) kantari beteranoak emango die amaiera kontzertu nagusiei. 60ko hamarkadaren hasieran ekin zion bere ibilbideari Albert Collins texastarraren legendarako abestuz eta Ike eta Tina Turner abeslarien birak irekiz. Beste musikari eta talde batzuekin kolaboratuz eginiko ibilbide luzearen ondoren, 1989an bere lehen disko luzea argitaratu zuen bakarrik "Trudy Sings the Blues" izenburupean. Horri esker, Houstongo Soularen Diva izendatu zuten. Guztira hamahiru diskok osatzen dute haren ibilbidea, non hainbat estilotara moldatzen jakin izan duen: soula, blues klasikoena eta soinu komertzialak.\nOrdainpeko eskaintzarekin batera, doako saoiak ere izango dira jaialdian. Hala, uztailaren 19an eta 20an, Algortako The Piper's Irish Puben, Detractors eta Frank Blackfield Band taldeak arituko dira 23:00etatik hasita. Horrez gain, uztailaren 20an eta 21ean, Getxo & Blues Kirol Portuko ostalaritzako terrazetan izango da, 13:00etan hasita, indartsu dabiltzan Bizkaiko bi talderen kontzertuak eskaintzeko: Blue Bird eta Mississippi Queen & The Wet Dogs. Azken emanaldi horiei esker, bluesa ingurune desberdinera eta publiko desberdinengana hurbildu nahi da, familiengana adibidez, ez baitute aukerarik gaueko kontzertuetara etortzeko. Algortako hirigunean marchin' Granujas a Todo Ritmo Street Band dibertigarriaren musika animazioa izango da uztailaren 20an. Banda horrek giroa berotuko du bere erritmoekin 19:00etatik aurrera.\nEstados Unidos, oro con récord del mundo para cerrar la natación\nJapón confirma más de 250 contagios relacionados con los Juegos Olímpicos\nDe Igeldo a Arpidegieta, oasis de la ranita meridional\nArgentina cumple ante Japón y se mete en cuartos de final\nIone Belarra, atacada por un desliz\nLa quinta ola sigue su descenso lento pero progresivo\n"El capitalismo no funciona, no está sabiendo dar respuesta a las necesidades vitales"\nLa factura de la luz se sitúa en máximos anuales pese a la rebaja del IVA al 10%\nUn guiñol burlesco


Atari:Antzinako Erroma - Wikipedia, entziklopedia askea.\nAntzinako Erromaren atarira!\nAntzinako Erroma Erroma hiriaren inguruan sortu zen zibilizazioa izan zen. Hamabi mendetan zehar, zibilizazioak hiru sistema politiko izan zituen: monarkia, oligarkian oinarritutako errepublika eta, azkena, inperioa. Mediterraneo Itsasoko ingurua menderatu zuen armada eta asimilazio kulturalaren bidez. Hala ere, hainbat kausa zela eta, zibilizazioak gainbehera jasan behar izan zuen, eta, azkenean, mendebaldeko erdia behintzat, V. mendean desagertu zen. Ekialdeko erdia, Bizantziar Inperioa bilakatu zen, Konstantinopolis hiriburua zuela.\nAntzinako Greziarekin batera, Erromako zibilizazioak Antzinaro Klasikoa osatzen du, egungo mendebaldeko zibilizazioaren oinarri garrantzitsu bat. Izan ere, Erromak legea, gerra, artea, literatura, arkitektura eta gramatika (besteak beste) izugarri garatu zituen.\nNabarmendutako artikulua Nabarmendutako biografia\nErromatar arkitektura Antzinako Erromak eraikitako arkitektura da.\nBere historiaren lehen mendeetan zehar, Toskanako eta Umbriako lurraldeetan bizi zen etruriar herri indoeuroparrak menperatu zuen Erroma politikan eta kulturan. Grezia Handia (Magna Graecia) konkistatu ondoren, zuzeneko harremanak izan zituzten erromatarrek Greziako kulturarekin, orduz gero gehiago baloratu zutelarik arte adierazpen oro. Greziarren eskutik ikasi zuten arkitektura-ordenen erabilera, ordena hauek egituran baino dekorazioan bideratu bazituzten ere.\n5 euroko billeteetan ageri den arkitekturaren garaia da.\nJulio Zesar, latinez Gaius Iulius Caesar, (ˈgaːius ˈjuːlius ˈkaɪsar, ahoskera klasikoan; K. a. 100eko uztailaren 12 edo 13a - K. a. 44ko martxoaren 15a) militar eta politikari erromatarra izan zen.\nGalia menperatzean eta Britainia Handiko lehen inbasioarekin, Erroma Ozeano Atlantikoari begira jarri zuen eta garai guztietako militar handienetakotzat jotzen dute. Errepublika Inperio bilakaeran ere parte hartze garrantzitsua eduki zuen. Hori guztia dela eta, hil ondoren, Senatuak ofizialki jainko izendatu zuen.\nPonpeioren kontra gerra zibilean borrokatu ostean, Erromako buru nagusi eta bakar bihurtu zen. Bizitza osorako diktadore izendatuta, Erromako gizartea eta gobernatzeko era zaharberritzen hasi zen. Politika horren desadostasunean, Marko Brutok, Kasiok eta Zesarren adiskide eta laguntzaile gehiagok Zesar bera hil zuten, horrela Errepublikara itzuliko zelakoan. Hala ere, hilketak beste gerra zibil bat eragin zuen, zesartarren eta Zesarren kontrakoen artean. Gerra zesartarrek (Oktaviok eta Marko Antoniok besteak beste) irabazi zutenez, Inperioaren aldeko urrats sendoa egin zen.\nNabarmendutako irudia Kategoriak\nErromatarrak: arkitektoak • filosofoak • gladiadoreak • historialariak • idazleak • legelariak • matematikariak • militarrak • politikariak (agintariak: enperadoreak • erregeak • kontsulak)\nIkus, gainera: emakumeak • leinuak\nHistoria (militarra): Monarkia • Errepublika • Inperioa\nKultura: arkitektura • erlijioa • hirigintza (hiriak) • jantziak • literatura • musika • zuzenbidea\nOrriaren azken aldaketa: 8 urtarrila 2013, 21:19.


Aniztasun egunpasa, ostiralean, Attolan\nBerriak Aniztasun egunpasa, ostiralean, Attolan\n2014/08/06, Asteazkena - 11:24\n‘Jatorri anitz herri bat, lemapean', Attolara aniztasun egunpasa antolatu du Aniztasun Sailak ostiralerako (abuztuak 8), eta azkoitiar guztiak animatu nahi ditu parte hartzera. Elkartu, elkar ezagutu eta guztiok batera egun eder bat pasatzea da helburua, herriko aberastasun kulturalaz jabetu eta elkarbizitza hobetzeko helburuarekin. Jatekoa, edatekoa eta musika ezberdinak elkarbanatu eta gozatzeko aukera egongo da.\nHeldu, gazte, ume eta familia oro dago gonbidatuta; norbere jatekoa eta edatekoa ematea nahikoa da, eta musika, instrumentu, jolas edo bestelako joku guztiak ongi hartuak izango dira. Attolara joateko autobusa egongo da, 11:00etan, liburutegi aurrean, dohainik.


Atzerriko unibertsitateekin truke-programak | Consumer\nAtzerriko unibertsitateekin truke-programak\nAtzerriko unibertsitateekin egindako truke-programek aukera ematen dute prestakuntza hobetzeko ospe handiko zentro batean hilabete batzuez ikasteko\nUnibertsitate-ikasturtea oraindik amaitu ez den arren, datorren urtea aurreikusteko unea da. Batez ere, bakoitzaren asmoen arabera, programa batzuetarako epeak agortu egiten direlako. Horixe gertatzen da atzerriko unibertsitateekin egindako trukeekin. Aukera honek aukera ematen du beste herrialde bateko ikastetxe batean seihileko bat edo ikasturte oso bat egiteko, eta esperientzia horrek, prestakuntza hobetzeaz gain, beste errealitate batzuk ezagutzen eta xede-lekuko hizkuntza hobetzen laguntzen du. Horrela azaltzen da artikulu honetan: Ipar Amerikan, Asian edo Ozeanian ikasteko beka bat nola lortu, truke-programa bat eskuratzeko baldintzak eta Espainiako zenbait unibertsitateren proposamenak.\nIpar Amerikan, Asian edo Ozeanian ikastea\nAtzerrian ikastea ez da beti ekonomikoa. Hori dela eta, Espainiako unibertsitateek ezarritako truke-bekak eta -programak balia ditzakete ikasleek. Egonaldiak sei hilabetez edo ikasturte oso batean, zentroen arabera, Ipar Amerikan, Asian eta Ozeanian ikasteko aukera ematen dute. Hala ere, plazak mugatuak dira, eta interesa duten ikasleek adi egon behar dute unibertsitateetako deialdiei dagokienez; izan ere, hurrengo ikasturterako eskaera-epea aurreko ikasturtearen hasieran ixten da sarritan.\nKostuei dagokienez, ematen diren bekek unibertsitateko tasak ordaintzen dizkiete onuradunei, baina beste gastu batzuen diru-laguntza ez dute beti jasotzen, hala nola, helmuga edo mantenua tokiraino joatea. Alderdi horri buruz informatzea komeni da, onuradunentzat zer ordaindu behar den jakiteko.\nTruke-programa bat eskuratzeko betekizunak\nUnibertsitate bakoitzak ezartzen ditu programa honetan parte hartzen duen atzerriko ikastetxean plaza bat eskuratzeko baldintzak, baina baldintza batzuk berberak dira. Ikasleek programan parte hartzen duen unibertsitatean matrikulatuta egon behar dute, Espainiako nazionalitatea izan behar dute edo egoiliarra izan behar dute eta kreditu-kopuru jakin bat onartuta eduki behar dute.\nIkasleek kreditu-kopuru bat onartuta eduki behar dute, eta hizkuntza bat, oro har, ingelesa edo frantsesa jakite-maila jakin bat erakutsi behar dute.\nHalaber, interesa duten ikasleei eskatzen zaie ikastaroan batez besteko nota zehaztua izan dezaten eta destinoko unibertsitatean ikasten duten irakasgaiak jatorrizko zentrokoekin bateragarriak izan daitezen; bestela, ikasketak ezin izango dira baliozkotu.\nBeste eskakizun bat hizkuntzarekin lotuta dago. Oro har, unibertsitateko ikasleek ingeles- edo frantses-maila izatea eskatzen da, ikastaroa behar bezala aprobetxatu ahal izateko. Hori dela eta, ikastetxeek eskatzen dute ezagutzak egiaztatzeko edo mailaketa proba bat egiteko, ikasleek atzerriko hizkuntza menderatzen dutela egiaztatzeko.\nTruke-programak Espainiako unibertsitateetan\nTruke-programak antolatzen dituzten unibertsitateek ikasturte hasieran irekitzen dituzte deialdiak, eta abenduan eta urtarrilean ixten dituzte. Denbora horretan, ohikoa da hitzaldiak antolatzea ekimen horietan parte hartu nahi duten ikasleen zalantzak argitzeko.\nBartzelonako Unibertsitate Autonomoak truke-programak ditu, eta ikasleak Europako, Latinoamerikako eta Asiako zentroetara eramaten dituzte.\nKantabriako Unibertsitateko Bide, Kanal eta Portuetako Ingeniarien Goi Eskola Teknikoak, Estatu Batuetako Cornell-eko Unibertsitateko College of Engineering delakoaren laguntzarekin, Ingeniaritza Zibileko graduko ikasleak trukatzeko programa bat garatu du. Kasu honetan, elkartrukea bi urtez luzatzen da: lehenengo urtean ikasleak, bi unibertsitateetatik etorriak, Kantabriako Unibertsitatean eta bigarren urtean, Cornelleko Unibertsitatean. Ikasleek ingelesezko irakasgai gakoak ikasten dituzte, eta, beraz, beharrezkoa da hizkuntza hori menderatzea.\nJaume I Unibertsitateak urtarrilaren 12ra arte zabalik du Ipar Amerika, Asia eta Ozeaniako ikasleak trukatzeko programan parte hartzeko deialdia. 2013-2014 ikasturteko seihileko batean, guztira 28 plaza eskainiko dira sei herrialdetan: 21 Estatu Batuetako eta Kanadako unibertsitateetan, bi Japonian, beste bi Errusian, bi Malaysian eta bat Australian.\nSalamancako Unibertsitatea atzerriko unibertsitateekin truke-beken deialdia egiten duen beste ikastetxe bat da. Zure kasuan, eskaera egiteko epea joan den azaroan amaitu zen, eta onuradunentzat izango da: Hego Amerika, Argentina, Brasil, Frantzia, Brasil, Frantzia, Brasil, Kolonbia, Mexiko, Brasil, Kolonbia, Mexiko, Brasil, Argentina eta Estatu Batuak.\nMalagako Unibertsitateak mugikortasun-programa bat kudeatzen du Asia eta Ozeaniarekin. 2013-2014 ikasturterako eskaera epea itxita dago eta, beraz, interesa duten ikasleek hurrengo ikasturtean eskuratu beharko dute deialdi hau.\natzerriko ikasketak egin intercambio universitario-eu unibertsitate


Langile bat hil egin da Iruñean, bihotzekoak jota, presioak eta atseden tarteen urraketa nagusi diren Benecke Kaliko enpresan\nAurten, gutxienez, 40 langile hil egin dira lanean, Euskal Herrian. Azkenekoa, gaur goizean izan da, Iru?ean, Landaben industriagunean dagoen Benecke Kaliko enpresan. 46 urteko P. T. langilea bihotzekoak jota hil egin da, erritmo altuak, presioak eta atseden tarteen urraketa nagusi diren enpresan. Heriotz ez traumatikoa da, baina eragin zuzena du, zalantzarik gabe, bertako langileek pairatzen dituzten lan baldintzekin. Prekarietatea, berriro ere, presente dago lan heriotza batean.


Aldundiak 1,5 milioi inbertitu ditu Mugarri Planean, 2016an . El Correo\nAldundiak 1,5 milioi inbertitu ditu Mugarri Planean, 2016an\n64 jarduera baino gehiago energia berriztagarrien alde, energia eraginkortasuna eta mugikortasun jasangarriaren alde.\n29 octubre 201601:05\nArabako Foru Aldundiak milioi eta erdi euro baino gehiago inbertitu ditu, 2016an, Mugarri Planeko jardueretan. Plan horrek “Araba berriztagarri, eraginkor, arduratsu eta lehiakor” bat du helburu, Ingurumen eta Hirigintza Saileko foru diputatu Josean Galerak adierazi duenez Arabako Batzar Nagusien bilkuran.\n64 jarduera baino gehiagoren bidez, energia eraginkortasuna eta energia aurreztea sustatu du foru aldundiak. Era berean, laguntza lerro bat sortu du energia berriztagarrien alde egiten duten Arabako udal eta kontzejuentzat eta, aldi berean, mugikortasun jasangarri eta ez motorizatuaren alde egin du, gogorarazi du Galerak.\nMugarri Planeko jarduera lerro bakoitzera bideratutako inbertsioak zehaztu ditu diputatuak. Hain zuzen ere, 100.000 euro baino gehiago erabili dira eguzki energia sustatzen, alegia, besteak beste, Vasco-Navarro bide berdean eguzki farolak jartzen edo Garaioko parkean eguzki eta elektrizitate instalazio autonomoa ezartzen.\nBiomasaren erabilera sustatzen inbertitutakoak 368.000 euro baino gehiago egiten du. Diru hori, besteak beste, Untzaga, Erroitegi eta Barrundiako instalazioetan erabili da.\nNabarmentzekoa da, halaber, instalazio hidrauliko zaharrak berreskuratu izana, hala nola, Apinaizko errota, edo herri eredu eraginkorragoak bilatu izana; horren lekuko Arabako hogeita hamar bat herritan ohiko bonbillen ordez led bonbillak jarri izana.\nMugarri Planak badu lerro berezi bat ibilgailu pribatuekiko mendekotasuna arintzearen aldekoa. Horren ildotik, aldundiak milioi erdi baino gehiago inbertitu du bide berde berriak garatzen.\nIllarramendi: «Soy feliz en la Real y no quiero jugar en el Athletic»\nNueve consejos para que las personas mayores lleven una dieta equilibrada\nPuski, Txurruski eta Mariski pailazoek itxiko dute aurtengo 'Ikusi eta Ikasi' programa\nLa Unión Europea da luz verde a la reapertura del PIF de Foronda


Arcelor Zumarraga eremua berriz aktibatuko da – Ekonomiaren KZ\nArcelor Mittalen Zumarragako fabrika zaharra dagoen guneak, 2016tik erabilerarik gabe dagoenak, etorkizunean jarduera ekonomikoa berreskuratuko du, Eusko Jaurlaritzak lursailen zati bat erosi ondoren, zehazki 15 hektareako azalera, zazpi milioi euroren truke.\nSprilur agentziak Eusko Jaurlaritzak iragarri zuen operazioa kudeatuko du, eta gutxiegi erabiltzen den industria gune bat leheneratzea espero du. Arcelor Mittal multinazional angloindiarrak Zumarragako Acerera fabrika 2016an ixtea erabaki zuenetik, langileek eta Eusko Jaurlaritzak berak erantzun handia eman zioten erabakiari, eta txatarra kudeatzen duen biltegi baten jarduerari eutsi zitzaion.\nEgoera hori aldatu egingo da erosketa hori formalizatu ondoren, Eusko Jaurlaritzak irailean bertan aurreikusten baitu. Urola Garaiko eremu horri berriz ere jarduera ekonomikoa emateko asmoa du, baina oraindik ez du gutxi gorabeherako datarik jarri hori gauzatzeko. Nolanahi ere, aurreratu du ez dela Arcelor Mittalek egiten zuen jarduera bera izango, altzairuen eraldaketan eta ondorengo merkaturatzean oinarritzen dena.\nLehenik eta behin, Sprilurrek jakinarazi zuen ijezketa-trena eta txatar-biltegia zeuden 15 hektareak deskontaminatuko dituztela. Azken instalazio hori, gaur egun martxan dagoena, beste enklabe batera eramango dute, angloindia multinazionalarekin lortutako itunaren arabera.\nEusko Jaurlaritzak bere gain hartuko ditu lurzoruen deskontaminazioaren kostuak; izan ere, argudiatu zuenez, erosketa Sprilurren bidez bultzatzen duen industria-lurzoruak birsortzeko politikaren barruan sartzen da, eta, nabarmendu zuenez, erakunde horren misioa “gero eta gehiago” izango da.\nEusko Jaurlaritzak ezarritako planek aurreikusten dute desegite-prozesuarekin urte honetako urrian hastea, dauden eraikin industrialak eraisteko tramitea hastearekin batera, deskontaminazio-operazioari bide emateko.\nEsku-hartze horrek, gainera, beste ingurumen-alderdi bat ere badu; izan ere, Arcelor Mittalen Zumarragako fabrika zaharraren azpitik lurpean doan ibaiaren ibilguaren zati bat aire zabalera ateratzea aurreikusten du, eta horren prozesua lurzoruak deskontaminatzearekin batera hasiko da.\nKasu honetan, Eusko Jaurlaritzaren mendeko beste erakunde bat inplikatuko da, ura Uraren Euskal Agentzia, zeinaren helburua baita Euskadin uraren kudeaketarekin lotutako politika publikoa kudeatzea. Horrela, Eusko Jaurlaritzak dio bi helburu betetzen dituela: ingurumena berroneratzea eta jarduera ekonomikoa berreskuratzea.\nEusko Jaurlaritzak eta Arcelor Mittalek atzo iragarritako operazioaren ondorioz, makinak Zumarragako eremu batera itzuliko dira, baina azken bost urteotan ez dute ia ezer martxan ikusi.\nAcerera multinazionalak 2016. urtearen erdialdean itxi zituen ijezketako trena eta altzairua tratatzen zuten labeak, ondoren merkaturatzeko eta 324 pertsonak lan egiteko. Txatarraren biltegia zortzi langilerekin baino ez du mantendu, eta orain beste kokaleku batera eramango dituzte, eremu degradatu hori lehengoratu ahal izateko.\nArcelor Mittalek Zumarragako fabrika ixteko eta ehunka langile horiek EAEko, Nafarroako eta Asturiasko beste lantegi batzuetan birkokatzeko hartutako erabakia irmo mantendu zen, nahiz eta instituzioek itxiera saihesteko konpromisoa hartu zuten.\nHala, Eusko Jaurlaritzak, Gipuzkoako Foru Aldundiak, Urola Garaiko udalak eta sindikatuek bat egin zuten lantegiaren bideragarritasun plana egiteko, baina multinazionalak ez zuen aintzat hartu. Arcelor Mittalek Gipuzkoan dituen beste lantegi batzuen alde egin zuen, bai Bergaran, bai Olaberrian.\n← ‘Ezagutu non sortzen den gure etorkizuna’ erakusketa Bilbon irailaren 12ra arte\nNafarroak hidrogeno berdea ezartzeko ibilbide-orria egin du →\nAZTIk energia eolikoa sortzeko eremu efizienteenak aurkitu nahi ditu\n2019-11-11 2019-11-13 Andoni Beitia


Lubakietara berriz –\nLola pitonisa lanik gabe geldituko litzateke Iruñeko Udalaren inguruko politikagintzaz iragarpenak egin beharko balitu. Erran nahi baita oso erraza da asmatzea nola jokatuko duen orain alkatetza duen indar ultraeskuindarrak. Iragan larunbatean egin zuten alkate Enrique Maia PSN alderdi espainolistaren jokaldiari esker, eta dagoeneko argitu du zein izanen diren bere lehenbiziko erabakiak:\n– Aurreko legealdiaren azken osoko bilkuran (!!) onartu zuten euskararen ordenantza berria bertan behera utzi.\n– Berdintasun eta Parte-Hartze alorrak ezabatu.\n– Armada etorbideari ‘Armada etorbide’ izena itzuli.\n– Pio XII.a etorbidean autoei kendu zitzaien tokia berriz ere autoei eman.\n– Txupinazoa nork jaurtiko duen erabakitzeko modua aldatu, herritarrei erabakitzeko aukera kentzeko\nKontzientzia politikoa dudanetik, Iruñean halako neurri erreakzionarioak hartu izan dituzte udal agintariek beti. Eta halakoei lubakietatik egin izan diegu aurre. Ahal izan dugun moduan. Eta, ados, lubakietara itzuliko gara, eta duintasun osoz borrokatu gara. Baina beti bezala bataila ia gehienak galduko ditugu.\nHorregatik, fabore bat eskatu nahi dizuet halako giro itogarrian bizi ez zaretenei: euskaraz bizi nahi dugunoi, hiri jasangarri eta atseginago bat nahi dugunoi, berdintasunean eta herritarren parte-hartze demokratikoan sinesten dugunoi hemendik aurrera Iruñean gertatuko zaizkigunak aztertzeko orduan, abiatu zaitezte premisa batetik: UPNk agintea izatea da gerta daitekeen gauzarik makurrena -ez da bertze ezein aukerarekin parekatzerik- eta bere aurka borrokatzen bizitzeak deus gutxi du epikatik eta asko tragediatik.\n[Euskalerria Irratiko Metropoli Forala saioa, ‘Minutu bateko manifestua’, 2019ko ekainaren 18koa]\nhauteskundeak, Herri Mugimendua, Iruñea, Lubakietara berriz, maia, militantzia, nafarroa, oposizioa, UPN\n“Gerrara ohitu zintezke, baina gerra egon badago”\n[Barruan Gaude] Harkaitz Cano - Lau urteko proiektu bateko lehen urtean bizi da\n2 pentsamendu “Lubakietara berriz”-ri buruz\neuskaldun bat 2019-06-24 09:27\nAsier, trintxerak eta trintxerak daude, eta trintxerak egiteko moduak. Berriro ere Maravillaseko trintxera moduetara itzultzen bazarete, betirako kondenatuak egongo zarete. Ezker antisistema perroflauta eta modan dauden trans berborrea guztiekin bat egiten baduzue, ba horixe, hortxe egongo zarete lubakitik atera gabe. Nafarroako izan gabe ere ohartzen naiz nafar adn-a oso kontserbadorea dela. Hori jakinik, trintxera egiteko modua ere egokitu egin behar da.\nInsistentzia 2019-06-24 11:38\nJokaldia beti berdina da. Makilaturiko espainiarrek makilatu gabeko espainiarrak laguntzen. Eta GALen sortzaileek edozer negoziatzen badute, euskaldunak lasaitzeko egiten dute hurrengo agintaldian berriz alderdi espainolak agintean jartzeko. Lubakian zein gortean, hobe ez lekurik utzi makilatu hauei.


02 iraila, 2019 1+1, Iritzia 354\nZer tenplerekin ekin zionagu, Joxepa, opor osteari? Nik pazientzia eta mundu hobea lortzeko asmoa agortuxeago zeuzkanat. Izan ere, txarrera jarrita, arrazoien zerrenda amaigabea dun. Miarritzeko G7koen gailurrak eskaini duen irudi penagarria, ezer konpondu gabe, denak bere horretan jarrai dezan indar gehiago jartzeko. Eta, argi geratu denez, arma(da), polizia eta enparauen erakustaldi pornografikoa ikusita, indarra zein aldetan dagoen argiro ikusi dinagu. Biriatun asmatutako mugan kateatuta geratutako gidari batek galdetzen zinan: «Tamaina honetako nahaspila sortu beharra dago zazpi lagun elkartu daitezen ezer ez konpontzeko?». Lur planeta, bien bitartean, hiltzenago, odoljario batean zeukanagu: Amazonia sutan, erraustegia ketan, urtzen ari diren glaziarrei hiletak antolatzen hasi ditun, Groenlandia erosteko trumpkeria kezkagarria… Nora goazen horrela? Maiz ziztatzen nain Frederic Jameson idazlearen pentsamendu honek: «Errazagoa zaigun munduaren akabera irudikatzea kapitalismoaren akabera baino».\nBaina, baina, baina… zer ari naun, Joxepa? Martxa honetan malko putzu batean itota amaituko dinagu! Goazeman burua altxatu eta umorearen botika astintzera. Irudikatu ezan G7koen gailurreko zazpi agintarien lehen bilera Miarritzeko Jauregiko batzar areto dotorean, zazpiak mahaiaren bueltan. Hi bertan hago, hegan habil: gelan sartzea lortu duen eulia haiz!\nAupa!, Inaxio. Tenplea diok? Pilak kargatuta, indarrak hartuta, pazientziaren aska betea eta lanerako prest, animoso natorrek!. Mundua hobetu nahi duk, baina ezin? Kolore beltza nagusi hire buruan? Beltza bai, baina ortzadarraren koloreekin egin behar diagu jolas, adixkidea! Idazteko jarri didaan gaia ez zaidak gustatu eta ez zioat helduko, ez nauk, Miarritzen, putre artean dabilen eulia izango. Ez. Behar baino gehiago ari gaituk horiez hitz egiten. Horixe nahi zitean eta lortu ditek. Nik kitto!, ez dizkiat aipatuko. Ni tximeleta izango nauk, diruz aberatsenak baina izatez pobreenak diren herrialdeen artean mundua konpontzen aritu ordez, Amazoniako sutean, ke artean, ito beharrean, ibili ordez, geure etxean ibiliko nauk; zeren eta, nire ustez, etxetik, norberarengandik, hasi behar baitiagu arazo handiak eta mundua konpontzen. Aberatsak gaituk, oso aberatsak, baina horrek ez ziguk txikiziorako eskubiderik ematen. Julio Villar mendizale, filosofo eta lagun handiak esaten duen bezala, ona huke, gabiltzan lekuan gabiltzala, gure arrastorik utzi gabe ibiltzea; mendiak, adibidez, guk hartu ditugun bezala uztea, ondorengoentzat. Arbasoek baino askoz gehiago dakigun ustean, bizimodua eta mundua hobetzen ari garelakoan, bazterrak simaurtzen ari gaituk, bizitza itotzen, akabatzen. Afrikari kendu eta Europa aberastea erraza izan duk. Kontsumoa murriztu, beharrak gutxitu, txikizioa eta proiektu handiak gelditu, bizimodu erritmoari galga jarri, natura oinarri hartu, planeta eta pertsonak erdigunean jarri eta bizipoza lortu, geure buruarekin eta ingurukoekin adiskidetu… Badiagu zer eginik! Planeta bakarra diagu eta planeta bakar hori utzi behar zieagu ondorengoei, ez planeta erdia…\n« Agor arteko oparoaldia\nEgur eta harri doinuak »


Bracon - Wikipedia, entziklopedia askea.\n46° 55′ 50″ N, 5° 52′ 52″ E / 46.9306°N,5.8811°E / 46.9306; 5.8811Koordenatuak: 46° 55′ 50″ N, 5° 52′ 52″ E / 46.9306°N,5.8811°E / 46.9306; 5.8811\nSalins-les-Bains, Chaux-Champagny, Ivory eta Pretin\n144 (%52.9) 129 (%47.4)\nBracon Frantziako udalerria da, Jura departamenduan dagoena, Borgoina-Franche-Comté eskualdean. 2013an 290 biztanle zituen.\n2007an Bracon udalerrian erroldatutako biztanleak 290 ziren. Familiak 128 ziren, horien artean 32 pertsona bakarrekoak ziren (20 bakarrik bizi ziren gizonak eta 12 bakarrik bizi ziren emakumeak), 48 seme-alabarik gabeko familiak ziren, 40 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 160 etxebizitza zeuden, 129 familiaren etxebizitza nagusia ziren, 13 bigarren erresidentzia ziren eta 18 hutsik zeuden. 136 etxeak ziren eta 24 apartamentuak ziren. 129 etxebizitza nagusietatik 110 bere jabearen bizilekua ziren, 17 alokairuan okupaturik zeuden eta 2 doan lagata zeuden; 12 etxek bi gela zituzten, 15 etxek hiru zituzten, 40 etxek lau zituzten eta 62 etxek bost zituzten. 116 etxek euren parking plaza propioa zuten azpian. 60 etxetan ibilgailu bat zegoen eta 58 etxetan bat baino gehiago zituzten.\nBracon udalerriko biztanleria-piramidea 2009an .\n2007an lan egiteko adina zuten pertsonak 198 ziren, horien artean 151 aktiboak ziren eta 47 inaktiboak ziren. 151 pertsona aktiboetatik 143 lanean zeuden (75 gizon eta 68 emakume) eta 8 langabezian zeuden (4 gizon eta 4 emakume). 47 pertsona inaktiboetatik 19 erretiraturik zeuden, 17 ikasten zeuden eta 11 "bestelako inaktibo" gisa sailkaturik zeuden.\n2009an Bracon udalerrian 132 unitate fiskal zeuden, 294 pertsonek osaturik. Pertsona bakoitzeko diru-sarrera fiskalaren mediana urteko 18.547 euro zen.\n2007an zeuden 20 komertzioetatik, 4 eraikuntza enpresak ziren, 8 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 1 finantziazio enpresa zen, 3 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 8 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 ibilgailuen ikuskaritza teknikoko lekua, 1 igeltseroa, 1 zurgina, 1 iturgina, 1 argiketaria, 1 albaitaria eta 1 jatetxe.\n2009an zeuden 4 establezimendu komertzialetatik, 1 brikolaje denda handi zen, 1 etxerako tresna denda zen, 1 elektrotresna denda zen eta 1 drogeria zen.\n2000. urtean Bracon udalerrian 10 nekazaritza-ustiategi zeuden, 390 hektarea erabiltzen.\nBNF: 152584368 (data)\nOrriaren azken aldaketa: 13 otsaila 2021, 20:39.


Irurako dantza taldeko kideak udako emanaldiak hasteko prest — dantzan.eus\nHemen zaude: Hasiera › Hemeroteka › Irurako dantza taldeko kideak udako emanaldiak hasteko prest\nIrurako dantza taldeko kideak udako emanaldiak hasteko prest\nIkasturtean buru belarri sartuta, Irurako dantza taldea urteko ekintzak prestatzen ari da jada. Maiatzean herriko kultur hilabeteko ekitaldien barruan eskainiko duten emanaldiarekin ekingo diote jaiak arte luzatuko diren jendaurreko emanaldiei. Hilabete horietan inguruko herrietako dantzari txiki egunetan ere parte hartuko dute.\nIruran dantza taldea betidanik egon den arren, gaur egungo taldea 1991an sortu zen herriko Auzo Elkartearen baitan, beraz, hogeita bost urte beteko ditu aurten. Urte hartako hauteskundeen ondoren, lehendakari orde zen Marimi Ugalde eta jada antolatzen ziren beste hainbat ekintzen artean, herriko haurrei euskal dantzak ikasteko aukera ematea sortu zen. Garai hartan Marimi bera eta herrian bizi zen begirale bat hasi ziren, hogeiko haurreko taldearekin eta ikasturte honetan bi urtetik hamabi urtera arteko laurogei ikasle dituzte.\nAstean ordu beteko ikastaroa izaten dute talde guztiek. Ugaldek txikienei erakusten jarraitzen du eta helduen irakasle duela bi urtetik Olaia Etxeberria eta Xabier Artola ari dira. Biak gaztetatik herriko dantza taldeko ikasle izan ondoren, azken urteotan Udaberri dantza taldean ari dira.\nIkasleei hainbat dantza erakusten dizkiete. Txikienak Ikurrin dantza, ipurdi dantza, txulalai eta kalejirekin hasten dira, jolas moduan ikasiz, eta ondoren hurrengo urteetan ikasiko dituzten hainbat pausu ere erakusten dizkiete: sorgin dantza, Altsasuko dantzak, makil txiki, zapatari, eta abar. Helduagoak direnean zintza dantza edo trokel dantza ikasten dituzte.\nHori bai, Iruran betidanik euskal dantza tradizionalak bakarrik erakusten dituzte eta oraingoz ez dute dantza modernoagorik egiten. Are gehiago, urteetan eskualdean ikurrin dantza eskaintzen zuen talde bakarra ziren. Musika ere ahal duten heinean zuzenean izaten da, herriko txistulariekin.\nHasierako urteetan herrian bakarrik dantzatzen bazuten ere, kultur astean eta Sanmigeletan, laster inguruko herrietako jaietara joaten hasi ziren, Anoetara, Tolosara, Villabonara, eta abar. Gipuzkoatik kanpora ere atera izan dira, Kataluniara, esaterako eta aurten Bizkaiara joateko asmoa dute. Gero, udan bisitatu dituzten herrietako taldeak Iruran antolatzen den Dantzari Txiki egunera gonbidatzen dituzte.\nOlaia Etxeberria bere taldeetako batekin. / NÚÑEZ


..........::::: zaldibia.org :::::.......... GURE_ESKU_DAGO\nGure Esku Dago dinamika Zaldibian\nGurea dinamika herritarra da. Erabakitzeko eskubidearen alde Euskal Herrian lan egingo duen dinamika. Herrietan dinamika honen inguruan garatu ahal diren ekimen ezberdinei erreferentzia eta aterkia eskaintzen die.\n"Nazioa gara, erabakitzeko eskubidea dugu, herritarron garaia da"\nGure esku dago Euskal Herrian erabakitzeko eskubidearen aldeko dinamika da, 2013ko ekainaren 8an hasi zena. Euskaldunon erabakitzearen eskubidearen alde herri aktibazioa eta atxikimendua lortzea duena hasierako helburu. Ezaugarria: anitza eta parte-hartzailea izatea, tokian tokiko ekimenei aterkia eskainiz.\nEuskal Herrian bizi den gatazka politikoaren iturburua delako. Aldarrikapen prepolitikoa delako, oinarri demokratiko bat sortzearen alde. Sentsibilitate guztien topagune. Erabakitzeko eskubidearen erreibindikazioa Euskal Herriko agenda politikoan eta sozialean etengabe egon da:\n- 1978ko Aberri Egunean\n- Gasteizko Legebiltzarrean 1990an\n- Udalbiltzan eta honen Eskubideen kartan\n- Lizarra-Garaziren dokumentuen erreferentzian\n- Loiolako elkarrizketetan\n- Aieteko Osoko bileran eta Deklarazioaren laugarren puntuan.\nErabakitzeko eskubidearen defentsa jardute demokratikoa delako. Erabakitzeko eskubidea Nazioarteko legerian jasotako eskubide demokratiko eta unibertsala da.\nJendartean dagoen beharrari abagunea eman, eta honen zilegitasuna bultzatu nahi du dinamikak, erabakitzeko eskubidea gauzatuz. Herritarrak abian jarri nahi dituzte; Atxikimendu pertsonalak metatu eta antolatuz, aurrera egingo dute. Eta honela, gehiengo sozial, sindikal politiko eta instituzionalak landuko dituzte, erabakitzeko eskubidearen norabidean.\nBegirunezko jokaera barne-hartzaileaz eta era positiboan lan egitea, erabakitzeko eskubidearen inguruan batzeko asmoz. Bi printzipio dauzka dinamikak: aniztasuna eta askotarikotasuna. Ezberdinen arteko gogo-kidetasuna bilatzea, ekintza bateratu eta eraginkorrerako jokaleku egoki eta erosoa sustatuz.\n1- Nazioa gara\n2- Erabakitzeko eskubidea daukagu\n3-Etorkizuna Herri honetako herritarren esku dago.\nEkimena 2013ko ekainaren 8an abiatu zen. Herriz herri, sektorez sektore eta nazioz nazioko aktibazioaren ondorioz, 2014ko udazkenean topaketa jendetsu baten deialdia egin nahi dugu. Topaketaren helburua ordurako egindako guztiaren balantze bat egitea da. Erabakitzeko eskubidearen defentsan lortutako aktibazio eta atxikimendu maila kontuan hartuz bereziki. Eta horrela irizten bada, guztion artean dinamikaren funtzionamendua, kudeaketa eta bide-orria formulatu eta adosteko unea izango litzateke.\nEkimen nagusi bat aurkeztuko du Gure Esku Dago dinamikak: 2014ko ekainaren 8an Durango eta Iruñea elkartuko dituen gizakatea gauzatzea, 123 kilometrokoa, 50.000 lagunek osatuko luketena.\nBaldintzak dauden herrietan, eskualdeetan, hiriburuetan... Gure Esku Dago batzordeak antolatuko dira. Batzordeak osatzeko baldintzak:\n-Aniztasuna eta dibertsitatea ziurtatu: ideologia eta eremu desberdineko jendea.\n- Batzordearen helburu nagusia: herritarrak aktibatzeko bitartekoak eskaintzea.\n- Aktibazioa burutzeko, tokian tokiko plangintzak egingo dira. Betiere, gizakatea osatzeko erronka mugarria izanik.\nGoierritarrak giza katean\n"#GureEskuDago"(r)i buruzko Txioak\nZALDIBIAko GURE ESKU DAGO . / Nor gara


Jokoetan hirugarren domina eskuratu du Alexandre Leautek | Kirola | Berria\nJokoetan hirugarren domina eskuratu du Alexandre Leautek\nAlexandre Leauteren jarduna emankorra izaten ari da Tokioko Paralinpiar Jokoetan. Hirugarren denbora egin zuen, atzo, errepideko txirrindularitzako C2 mailan, eta brontzezko domina gehitu dio bere palmaresari. Darren Hicks australiarrak irabazi zuen proba, eta bigarren sailkatua Ewould Vromant (Belgika) izan zen.\nAtzoko brontzeaz gain, urrezko eta zilarrezko dominak ere eskuratu ditu Ahurtin (Lapurdi) bizi den txirrindulariak. Denbora onena ezarri zuen pistako C2 diziplinako 3.000 metroko bakarkakoan, joan den ostegunean, eta, hurrengo egunean, bigarren egin zuen pistako 1.000 metroko erlojupekoan. Eduardo Santasek ere ez zuen proba esku hutsik amaitu errepideko C3 mailan. Domina lortzeko oso urrun gelditu ez baldin bazen ere, diplomarekin konformatu behar izan zuen: bosgarren izan zen.\nIgeriketan, berriz, dominarik ez zuten eskuratu Nahia Zudairek eta Iñigo Llopisek, baina bai diploma. Zudaire brontzea eskuratzetik pauso batera gelditu zen, laugarren izan baitzen 400 metroko estilo librean. Llopisek, berriz, bigarren diploma lortu zuen aurtengo jokoetan: hau ere 400 metroko estilo librean. Mahai tenisean ere diploma lortu zuen Iker Sastrek, Hego Korearen aurka galdu eta gero final-laurdenetan.\nSaskibaloian, Agurtzane Egiluz eta Beatriz Zudaire ez dira finalerdietan izango, Alemaniaren aurka galdu eta gero (57-33). Dominaren lehiatik kanpo gelditu arren, diploma ziurtatu dute. AEBen aurka jokatuko dute zazpigarren postua lortzeko bihar.


6 URTE ONDOREN ZIFRA OFIZIALEK EZEZTATU EGIN DUTE ERRUSIAR ARMADAK "MILAKA" GALERA IZAN DITUELA DONBASSEN – Euskal Herria ★ Donbass Elkartasun Komitea\n6 URTE ONDOREN ZIFRA OFIZIALEK EZEZTATU EGIN DUTE ERRUSIAR ARMADAK "MILAKA" GALERA IZAN DITUELA DONBASSEN\nFORT RUSS (fort-russ.com)\n6 urtez publiko egin gabe egon diren Errusiar Federakundeko Indar Armatuen galeren datuak, ezagutzera eman dira.\n“Sogaz” aseguru taldeak, orain dela gutxi Defentsa Ministerioko lizitazio bat irabazi zuena, datu ofizialen agiriak ezagutzera eman zituen. Bere argitalpen ofizialak modu honetan informatzen du zenbatekoei buruz: 2012an – 630 militar hil ziren, 2013an – 596, 2014an -790, 2015an – 626.\nEstadistikek mota guztietako heriotzak aipatzen ditu: gaixotasunak, erahilketak, suizidioak, ezbeharrak (ariketa militarretan gertatzen direnak barne), eta burruketan ematen diren galerak ere. Ezaguna da adibide hauek militar guztiak kontutan hartzen dituela, erreklutak eta kontratuzko ofizialak.\nBurruken maila gorenena Ukrainako ekildeko gatazkan 2014ko uda eta udakena izan zen, 2015ko negua baita ere.\nPropaganda ukrainarraren adierazpenen arabera , komunikabide liberalek trasmititzen dutena, tropa errusiarren galerak milakan zenbatzen ziren. Baina publikatu den informazio honen arabera 2012ko gerraren tartean baino arinago militar gehiago hil ziren (630) 2015ko tartean baino (626), Siriako operazioa ere hasi zenean.\n2014an nolabaiteko igoera txiki bat ikusi zen: 790 heriotza, 2012 eta 2015an baino 160 gehiago.\nAzpimarratzekoak dira zifra ofizial hauek izan ere orain arte Ukrainako komunikabideek zabaldu zutena baino askoz eta askoz txikiagoa delako. Orduan Errusiar Federakundeko Indar Armatuek “milaka galera” izan zituztela zabaldu zuten komunikabide hoiek baina ez haiek bakarrik, Mendebaldeko potentzietako komunikabideek antzeko berriak zabaldu zituzten gatazka errusiar indar militarren erasoagaitik edo probokazioagaitik izango balitz bezala aurkeztuz. Ukrainako Indar Armatuen (AFU) buruak berak ezeztatu zuena adieraziz: “ez gaude gerran Errusiar Federakundearekin”


wikipedia-veleia - ikerketak\nKoordenatuak: 42°50′29.4″N 2°47′12.48″W (Mapa)\n2 2006ko ustezko aurkikuntzak\n2.1 XX. mendeko euskaraz idatzitako testuak\n2.2 Multzo epigrafikoa\nIruña guneko lehen finkamendua Brontze Arokoa omen da, K. a. I. milurteko osoan hedatu zena. Topatutako etxeak laukizuzen eta zirkulu erakoak dira, gertuko Atxako herriskan aurkitutakoen antzerakoak. Erromatarren garai aurreko Zaldizkoaren estela da nabarmentzeko aurkikuntza.\nIruña-Veleiako aztarnategiaren XIX. mendeko planoa,Lorenzo Prestamerok egina. «Mendoza» jartzen duen tokian,Tresponde dago egiaz; eta «TresPuentes» dioen lekuan, berriz, Billoda.\nIruña-Veleiak kokapen garrantzitsua eduki zuen Ab Asturica Burdigalam erromatar bidean. Horixe uste izan da, gutxienez, hiria Antoninoren Ibilbi-dekoVeleia zelakoan, horren froga irmorik topatu ez bada ere.\nErromatar oppiduma IV. mendekoak omen diren harresiez gotortua dago. 1.200 m. luze diren harresiek antzinako hiriaren zati bat ixten zuten, 11hekta-reako azalerakoa. Harresiak eraikitzeko lehenagoko beste eraikin batzuen osagaiak probestu ziren (zutabe-zatiak, esaterako).\nAipatzekoak dira arrosa-leihodun mosaikoaren domusa eta Pompeya Valentinaren domusa.\nPertsona-izenak ez diren lehen euskarazko hitz idatziak, Antzinako Egiptokohistoriari buruzko hieroglifoak eta kalbarioaren irudikapenik zaharrena aurkitu zituztela zabaldu zuten 2006ko ekainaren 8an. Susmo ugari sortu zen, ordu arte Antzinako Erromaz, Antzinako Egiptoz eta aitzineuskaraz jakinak ziren datuekin bat ez zetozelako eta «aurkikuntza» horiek guztiak kamerek erregistratu gabe egin zirelako, besteak beste.\nEliseo Gilek eta Idoia Filloyk zuzendutako indusketa taldeak hitzeman zuen 2006a bukatu baino lehen argitaratuko zuela txosten bat. Ez zuten hala egin, eta 2007ko abuztuan Gilek adierazi zuen txostena 2008ko urtarrilerako izango zutela; baina hil horretara iristean, Filloyk iragarri zuen 2009rako egingo zutela txostena. Bien bitartean, Eliseok eta Filloyk adituei ukatu egiten zieten ostrakak aztertzeko aukera; susmoak zabalduz zihoazen.\n2008aren bukaeran, Arabako Foru Aldundiko agintea Alderdi Popularrareneskuetatik EAJren eskuetara igaro zenean, erakunde horrek ikerketa sakona egitea agindu zuen azkenik, eta Administrazio publikoek gai gutxitan erakutsi duten bezainbesteko gardentasunez eman zuen ikerketa horien berri.Aldundiak Iruña-Veleiako taldearekin adostuta izendatutako aditu batzordeak ondorioztatu zuen aurkikuntzak faltsuak zirela. Arabako Foru Aldundiko Kulturako diputatu Lorena Lopez de Lacalleren esanetan, «Iberiar penintsulan sekula izan den iruzur arkeologikorik handiena» izan da. Londresko University Collegeko irakasle Dominic Perringek adierazi du « ondo landutako iruzurra » dela. Aitzineuskarako epigrafian aditu gorenetakoa den Joakin Gorrotxategik idatzi du Iruña-Veleiakoa « iruzur arkeologikorik bitxiena eta, neurri batean, ikusgarriena » izan dela.\nXX. mendeko euskaraz idatzitako testuak\nIruña-Veleian XX. mendeko euskaraz idatzitako testuak agertu ziren, norbaitek erromatar garaikotzat mozorrotuak. Euskarazko lehen hitz ez-onomastikoak (ez-pertsona-izenak) aurkitu omen ziren, etxe baten azpian topatu ere. Hondakinen artean, zeramikazko eltze zatiak aurkitu omen ziren, bertan euskarazko esaldi laburrak ageri zirela. Grafito izena hartzen dute. Hauek dira hasieran argitaratu zirenak (alboan, grafia gaurkotuan):\nHasierako unean, euskaltzaleen artean ilusio handia sortu zuen euskararen lekukotasun idatzi hain antzinakoak lortu izanak. « Aurkikuntzak » plazaratu eta hilabete gutxira, EHUko hiru katedradunek (Joakin Gorrotxategi, Joseba Lakarra eta Juan Jose Larrea) lehen kritikak argitaratu zituzten. Euskaltzale askorentzat, geroago etorriko zen iruzurraz jabetzearen desengainua, adituen txostenek bata bestearen atzetik «aurkikuntza» horien guztien oinarri eza agerian jartzean.\nHala ere, aitzineuskaran, egiptologian edo Antzinako Erroman adituak diren zenbait espezialistek eta euskaltzalek zalantzan jartzen dute adituen lana, eta euskarazko idazkunak egiazkoak izatearen aukerari eusten diote oraindik ; horretan nabarmendu dira Juan Martin Elexpuru eta Hector Iglesias hizkuntzalariak. Ostraka horien garaiko euskara ikertu duten euskalari horiek ez dituzte gai horretako eta grafologiako adituen ondorioak onartzen,\neta proba fisiko-kimikoak egitera dirua bideratzea galdatzen diete Administrazio publikoei, zeren-eta proba horiek idazkunen egiazkotasuna frogatzeko balio duten.\nBatera aurkitu ziren euskarazko, latinezko eta hieroglifikoetako idazkun horietan faltsukeria frogatuak dozenaka direlarik, euskarazko idazkunak iruzurretik « nola edo hala salbatzeko afan hori » izatearen arrazoia da —Euskaltzaindiko Azkue liburutegiko zuzendari Pruden Gartziaren iritziz (eta aintzineuskarako adituetako bat den Ricardo Gómez bat dator iritzi horrekin)— aurkikuntza horien egiazkotasunaren defentsa « euskararen defentsa »-rekin identifikatzen dutela zenbaitek. « Baina bistan da posizio hori absurdua dela ; euskararen defentsak eskatzen duena da, hain juxtu ere, balizko faltsukeria honen salaketa garbi eta ozena. Eta hain zuzen ere horretan ari dira, euskararen eta euskaltzaleon zorionerako, bai Arabako Diputazioa, bai Euskal Herriko Unibertsitatea ».\nEuskararen lurralde eremuak historian izan duen bilakaerari dagokionez, nahiz eta ostraka horiek faltsuak diren, badira hainbat froga, garai hartan inguru horretan euskaraz egiten zutela (edo, zehazkiago, euskararen aurrekari zen hizkuntzaz egiten zutela) pentsarazten dutenak : halaxe erakusten du Iruña-Veleiatik 137 kilometrora dagoen Lerga herrian aurkitutako hilarriak (euskal izenak dakartza, latinezko testuan), bai eta Durruma nahiz Santikurutze Kanpezu aldean —gaur egungo Arabako lurretan, Iruña-Veleiatik 50 kilometrora— aurkitutako baskoi erako hilarriek ere.\nPompeia Valentina etxean, I. mendean eraikia eta V. mende arte etengabe erabilia, multzo epigrafiko bat aurkitu omen zen, gela hertsi batean. Oihartzun handia izan zuen hedabideetan : « munduan parekorik ez duena », « erromatar garaiko garrantzitsuenetakoa » zela zioten. Hasierako une haietan ere, zenbait arkeologo eta euskaltzain mesfidati agertu ziren. Ondorengo hauek aurkitu omen ziren, besteak beste :\n270 idazkun eta marrazki, ostraka zeramika zatietan eginak. Batzuek Egiptoko historiaren hainbat pasarte adierazten zuten, horietako zenbait idazkera hieroglifikoan. Ikertzaileen arabera, hieroglifiko horiek ere « anakronikoak » eta « faltsukeria » dira.\nEgiazkoa izan balitz mundua osoan aurkitutako kalbarioaren (Jesusen gurutziltzatzea) lehen irudikapen izango litzatekeena, hori ere faltsua adituen esanetan.\nMultzo epigrafiko honen garrantzia Pompeia, Erroma edo Vindolanda (Ingalaterra) aztarnategietan egindakoekin alderatu zuten ikerlari batzuek, espezialistek faltsutzat jo baino lehen.\n↑ Estitxu Ugarte: « Veleiako arbelak, Ponpeiaren parean »,Berria, 2006-06-09.\n↑ Haritz Rodriguez eta Martin Anso: « Destacados expertos discrepan abiertamente sobre los hallazgos de Iruña-Veleia», Gara, 2008-01-20.\n↑ Adituen txostenak alava.net webgunean\n↑ Edurne Begiristain: «Veleiako idazkunak "faltsuak" direla diote ikertzaileek », Berria, 2008-11-20.\n↑ (Gaztelaniaz) Txema García Crespo: « La Diputación alavesa relega a Amelia Baldeón a un museo de segunda fila », El País, 2009-03-04.\n↑ Alberto Barandiaran: « Iruzur bitxiena eta ikusgarriena »,Berria, 2012-11-30.\n↑ Alberto Barandiaran: « Grafologoek ere ondorioztatu dute Veleiako euskarazko idazkunak modernoak direla », Berria, 2010-01-30.\n↑ (Gaztelaniaz) « Los textos hallados en Iruña-Veleia están escritos "inequívocamente en euskera" », Gara, 2006-06-16.\n↑ (Gaztelaniaz) Joseba Elola: «Iruña-Veleia, culebrón arqueológico », El País, 2008-12-06.\n↑ a b Alberto Barandiaran: « Veleiako fisikariak ez du 'froga erabakigarriak' argitzerik lortu », Berria, 2009-10-29.\n↑ (Gaztelaniaz) EFE agentzia: «Confirman la autenticidad de unos grafitos que contienen las primeras palabras en euskera»,El Mundo, 2006-11-24\n↑ Aitziber Salinas : Andres Urrutia euskaltzainburuari eginiko elkarrizketa, Diario de Noticias de Álava, 2009-09-27.\n↑ Alberto Barandiaran Amillano: Veleia afera, Elkar, 2010.\n↑ Hector Iglesias: « XX. mendeko otoitzak Veleian ». Sustatun agertutako Hector Iglesiasen testuak eta erantzunak,Ikerketak.com blogean eskuragarri.\n↑ Hector Iglesias: « 2009. urtean BERRIA egunkariak Hector IGLESIASi igorritako idatzizko galderei Baionako ikertzailearen idatzizko erantzun guztiak, beren osotasunean ».Ikerketak.com blogean eskuragarri.\n↑ a b Alicia M. Canto: « La Arqueometría y la autenticidad de los óstraka de Iruña-Veleia », Terrae Antiqvae webgunea, 2008-12-21.\n↑ Ricardo Gómez: « Iruña-Veleiako euskararen azterketaz-eta », FiloBlogia bloga, 2009-03-04.\n↑ Pruden Gartzia: «Dozenaka faltsukeria», Berri-muinetik, 2009-02-23.\n↑ « Erromatar garaiko aztarnarik garrantzitsuenetakoak aurkitu dituzte Veleian », Argia, 2006-06-09.\n↑ « Veleia : disparateen zerrenda », Sustatu, 2008-11-20.\n↑ « Iruña-Veleiako aurkikuntzak faltsuak direla baieztatu dute zientzialariek», EITB.com, 2008-11-20.


Dantzaren Nazioarteko Egunaren ospakizunak atzeratu egingo dira - Nontzeberri\nHasiera/ESZENA/Dantzaren Nazioarteko Egunaren ospakizunak atzeratu egingo dira\nDantzaren Nazioarteko Egunaren ospakizunak atzeratu egingo dira\nDantzaren Nazioarteko Eguna ospatzeko Bizkaiko Foru Aldundiak bultzatzen duen Dantza alfonbra gorrian ekitaldia atzeratuko da. Dantza alfonbra gorrian urtero lurraldeko akademietako ehun bat ikaslek parte hartzen dute apirilaren 29ko Dantzaren Nazioarteko Eguna ospatzeko.\nSalbuespen egoerak ekarri duen konfinamenduagatik ezin izango da ekimen hori egin, baina osasun baldintzek aukera ematen badute, 2020aren amaieran ospatuko da diziplina artistiko hori ikusarazteko eta dantza irakasleek Bizkaiko akademietan egiten duten lana aintzatesteko antolatzen den Dantza alfonbra gorrian.\nBizkaiko Foru Aldundiak Dantzaren Nazioarteko Eguna gogoraraziko du egun horretako adierazpenarekin bat eginez. Edizio honetan, Gregory Vuyani MAQOMA koreografo eta dantzari hegoafrikarrak idatzi du mezua.\n“Atalak 2.0” programaren aurtengo edizioa ezberdina izango da\nBilboko kultur ekosistema osoa agenda batean